
NË KËNDVËSHTRIMIN ISLAM 


OSMAN NURI TOPBASH 



Allahu në Kuran thotë në mënyrë qortuese 
ndaj atyre që nuk angazhohen dhe përpiqen në 
kuptimin dhe reflektimin e librit hyjnor: "Vallë, 
a nuk reflektojnë ata mbi Kuranin apo i kanë 
zemrat të kyçura?!" (Muhamed, 24) 

Kurse në një vend tjetër, duke dashur të 
theksojë natyrën universale të Kuranit, thotë: 

"Vërtet, Ne u kemi sjellë njerëzve shembuj në 
këtë Kuran për çdo gjë, për t'ua vënë veshin." 

(Zumer, 27) 

Ndërsa në një ajet tjetër, krahas theksimit të 
karakterit universal të Kuranit, duke dashur të 
vërë në dukje edhe natyrën kundërshtuese të 
njeriut, thotë: "Sigurisht, në këtë Kuran, Ne u 
kemi shpjeguar njerëzve çdo lloj shembulli, 
por njeriu kundërshton më tepër se çdo kri- 
jesë tjetër." (Kehf, 54) 

Pejgamberi në një thënie të tij, thotë: 

"I mençur është ai që përmban veten dhe punon 
për jetën mbas vdekjes, kurse mendjelehtë është ai 
c\ë jepet mbas dëshirave dhe shpreson mëshirën e 
Allahut pa kurrfarë merite." (Tirmidhiu, Kijamet, 
25/2459) 

Kurse Abdullah ibn Mesudi, në këtë kon- 
tekst ka thënë: 

"Kush dëshiron dituri le të përqendrohet në 
leximin, kuptimin dhe interpretimin e Kuranit, 
sepse në të gjenden të gjitha dituritë." (Hejthemi, 
VII. 165; Bejhaki, Shuab, II, 331) 




Shabiu thotë: 

"Betohem tekAllahu se, nese nuk i nënshtro- 
heni shpalljes hyjnore, por bazoheni vetëm në 
logjikë, haramin do ta konsideroni hallall, kurse 
hallallin haram." (Darmiu, Mukaddime, 22/198) 


Ibn Sirini ka thënë: 

"I pari që ka përdorur logjikën, duke anashka- 
luar shpalljen hyjnore ka qenë Shejtani. Logjika e 
pambështetur tek shpallja i ka çuar njerëzit drejt 
adhurimit të diellit, hënës dhe idhujve." (Darimiu, 
Mukkadime, 22/196) 


Rumiu është shprehur: 

"Vëlla! Përpiqu të gjesh jetë përmes reflek- 
timit... Nëse reflektimi yt është trëndafil (nëse 
është i mbështetur në Kuran dhe Sunet), ti je në 
një bahçe trëndafilash, nëse reflektimi yt është 
gjemb (nëse është i mbështetur mbi dëshirat 
dhe egon), atëherë ti je duke e zhytur veten në 
Xhehenem." 

"Për sa kohë që shpirti im do të jetë në këtë 
trup, unë do tëjem rob i Kuranit, pluhur i rrugës 
së Muhamed Mustafasë... Nëse ndonjëri vendos 
në gojën time ndonjëfjalë që bie në kundërshtim 
me Kuranin dhe Sunetin, unë jam krejtësisht i 
distancuar prej tij dhefjalës së tij...! 

Sëpari, falënderojmë Allahun, i Cili na krijoi 
nga hiçi, na bëri krijesën më të shtrenjtë dhe më të 
çmuar në gjithë universin dhe na dhuroi Islamin, 
imanin, Kuranin dhe mirësi të tjera pa fund. 

Bekime dhe nderime pa fund për pejgambe- 
rët, të cilët bënë përpjekje madhështore për të 
shpëtuar njerëzimin nga errësira e mosbesimit 
dhe paganizmit, duke e udhëhequr atë drejt dritës 
së imanit. Nderime të veçanta, të sinqerta dhe të 
përzemërta për Pejgamberin e fundit, Muhamed 
Mustafanë JH, i cili përmbushi me sukses vullnetin 
e Allahut në tokë. 


Një nga argumentet e madhështisë dhe plot- 
fuqisë së Allahut është bukuria dhe përsosmëria e 
krijimit të njeriut. Për të kuptuar realitetin e kësaj 
bote dhe arritur lumturinë e amëshuar, Allahu i ka 
dhënë njeriut një sërë aftësish, si: arsyen, zemrën, 
ndërgjegjen etj. Këto dhunti janë të nevojshme për 
të kuptuar realitetin në tërësi, por janë të pamja- 
ftueshme për t’i plotësuar dhe përsosur këto dhunti. 
Allahu ka dërguar pejgamberët dhe librat hyjnorë. 
Allahu me mëshirën e Tij të pafundme, për të mos 

privuar asnjë njeri nga kjo begati e ka filluar pro- 
cesin e dërgimit të pejgamberëve qysh me njeriun 
e parë. 

Përmbajtja e urdhëresave dhe ndalesave që kanë 
lidhje me jetën shoqërore dhe dispozitat praktike, 
ka qenë e kushtëzuar nga zhvillimi që ka shënuar 
njerëzimi gjatë shekujve, kurse paralel me këtë, për- 
mbajtja e parimeve të besimit ka qenë gjithmonë e 
njëjtë dhe statike. 

Mbas shumë mesazhesh hyjnore Allahu dërgoi 
Kuranin si vulën e gjithë mesazheve hyjnore dhe 
si udhërrëfyes për gjithë njerëzimin deri në ditën e 
Kiametit. Kjo mirësi e mrekullueshme, e cila do të 
vazhdojë deri në ditën e Kiametit, është manifestim 
i mëshirës së Allahut ndaj njerëzve. 


Allahu ndër gjitha krijesat e Tij ka zgjedhur 
vetëm xhindët dhe njerëzit si objekt testimi dhe 
provimi. Testimi në këtë botë vlen për të nxjerrë në 
pah vepërmirin nga vepërkeqi. Prandaj, njerëzit dhe 
xhindët janë të prirur nga e mira dhe nga e keqja. 
Për t’i ndihmuar njerëzit dhe xhindët në arritjet e 
së vërtetës hyjnore dhe përmbushjen me sukses të 
adhurimeve, Allahu ka krijuar të gjitha krijesat e tjera 
në shërbim të tyre. 


Pra, qëllimi i krijimit është njohja e Allahut dhe 
ibadeti ndaj Tij nga ana e xhindëve dhe njerëzve. 
Për të përmbushur këtë qëllim, dhuntitë e nje- 

rëzve dhe xhindëve janë përforcuar dhe përsosur 
përmes shpalljeve së herëpashershme hyjnore. 

Ashtu si syri që e ka të nevojshme dritën për 
të shikuar edhe mendja ka nevojë për Kuranin dhe 
Sunetin, për të arritur të vërtetat hyjnore. Sepse 
mendja e njeriut vetëm përmes dritës së Kuranit 
dhe Sunetit mund ta arrijë të vërtetën dhe mirësinë. 
Nëse nuk do të ishte drita e Kuranit dhe Sunetit, të 
cilët zgjerojnë horizontin e mendimit tonë, atëherë 
një sërë të vërtetash do të mbeteshin të panjohura 
për ne. Kapja vetëm pas arsyes, duke anashkaluar 
shpalljen, nuk do mund të na shpëtonte nga labi- 
rintet e errëta dhe shkatërruese në të cilat humbën 
një sërë filozofësh. 

Sipas dëshmisë së qartë të historisë, të gjitha 
teoritë filozofike që i kanë premtuar njeriut lumturinë 
dhe qetësinë vetëm në planin material, nuk kanë 
arritur të sigurojnë lumturinë e premtuar as për pre- 
dikuesit dhe as për ndjekësit e tyre. Sepse fundja, 
filozofi është një njeri dhe si i tillë e ka të pamundur 
të njohë ekzistencën në tërësi, më mirë se Krijuesi i 
saj. Kurse pejgamberët, të mbështetur nga shpallja 
i kanë ofruar njerëzimit recetën e lumturisë në këtë 
botë dhe në botën tjetër. 


Njerëzimi në asnjë periudhë nuk është privuar 
nga shpallja hyjnore. Sipas një transmetimi, kanë 
ardhur mbi 124 mijë pejgamberë deri sa në fund nje- 
rëzimi u nderua me Pejgamberin dhe fenë e fundit, 








ARSYEJA DHE FILOZOFIA NE KENDVESHTRIMIN ISLAM 


e aftë për të udhëhequr njerëzimin drejt lumturisë së 
amëshuar dhe përgjigjur njerëzimit për të gjitha situa- 
tat dhe çështjet deri në ditën e Kiametit. Pejgamberi 
$H, pas një periudhe 23- vjeçare predikimi të fesë 
islame, përmbushi me përpikmëri mirësinë më të 
madhe të Allahut mbi njerëzit. Pas kësaj, e vetmja fe 
e pranuar tek Allahu është Islami dhe çdo zgjedhje 
tjetër përveç Islamit është e refuzuar. 1 

Islami ka botëkuptimin më të përkryer. Që një 
sistem të konsiderohet një botëkuptim i përkryer, 
duhet t’i japë përgjigje çdo pyetjeje që mund të 
vijë nga mendja njerëzore. Përveç kësaj, përgjigjet 
përkatëse duhet të përbëjnë në vetvete një të tërë 
jokondradiktore, por logjike, sistematike dhe harmo- 
nike. Këto cilësi gjenden vetëm në Botëkuptimin 
Islam. 


Feja islame ofron një botëkuptim dhe sistem 
rregullash e sjelljesh gjithëpërfshirëse. Islami ka rre- 
gulluar në mënyrën më të përsosur të gjitha fushat 
e jetës, duke filluar nga marrëdhëniet ndërnjerëzo- 
re, marrëdhëniet e njeriut me mjedisin dhe më e 
rëndësishmja, marrëdhënien e njeriut me Krijuesin 
e gjithësisë. Nga kjo pikëpamje, njeriut i mjafton të 
zbatojë këtë manual udhëzues. 


Të gjitha botëkuptimet e feve të tjera, qofshin 
këto fe hyjnore të deformuara apo të sajuara nga 


1. Shiko Maide, 3; Ali Imran, 19, 85. 

vetë njerëzit, por veçanërisht botëkuptimet që kanë 
sjellë filozofët, janë plot mangësi dhe kundërthënie. 

Të nderuar lexues! 


Sot jetojmë në një botë ku kultura globale e ka 
burgosur mendimin e njeriut brenda mureve të mate- 
rializmit dhe kapitalizmi i egër ka sjellë sëmundjen 
e ambicieve të njeriut. Me dhimbje jemi dëshmitarë 
të përpjekjes së teorive dhe sistemeve njerëzore për 
të përjashtuar fenë dhe jetën shpirtërore nga çdo 
fushë e jetës. 

Si reaksion i përmbajtjeve plot kundërthënie 
të hebraizmit, për shkak të ndërhyrjeve njerëzore 
dhe të krishterimit, doktrina e të cilit u vendos nga 
koncilë 2 të ndryshëm që u mbajtën mbas Isait 
lindi në perëndim rryma racionaliste, e cila kundër- 


2. Për të treguar se si është deformuar një fe hyjnore, t’i hedhim 
një sy vendimeve që janë marrë nga konsilet: 

Në këshillin e Nikesë të vitit 325 u vendos natyra hyjnore e 
Isait $0, kurse në Këshillin e Stambollit u vendos për hyjnite- 
tin e shpirtit të shenjtë. 

Në këshillin e Efesit të vitit 431 Merjemja u shpall “Theotokos” 
“nëna e zotit”. Në këshillin e Kaldedonit të vitit 451 kisha e 
lindjes, e cila mbronte natyrën monofizite të Isait u shpall e de- 
vijuar nga rryma e cila mbronte natyrën diofizite të Isait $£0. 
Në këshillin e dytë të Nikesë u vendos për lejimin e adhurimit 
të ikonave, deri atëherë ishin përjetuar debate të forta për le- 
jimin apo jo të adhurimit të ikonave, madje disa imperatorë e 
kishin ndaluar adhurimin e ikonave. 

Ndërsa ortodoksët pranojnë vetëm shtatë koncilët e parë, ka- 
tolikët me gjithë koncilin e fundit të mbajtur në vitin 1965, 
pranojnë 21 koncile. Në koncilin e fundit kisha katolike bëri 
thirrje për dialog midis sekteve dhe feve të tjera 

shtonte mësimet e fesë, duke i dhënë përparësi 
vetëm arsyes. 

Është krejtësisht normale që mendimtarët perë- 
ndimorë, të cilët nuk i gjetën përgjigjet në fetë e 
tyre të vihen në kërkim të rrugëve të tjera. Mirëpo 
paragjykimi, keqinformimi dhe fanatizmi shekullor 
i perëndimit ndaj fesë islame i pengon ata për t’u 
drejtuar nga Islami. Në fakt, ajo që ata përpiqen të 
gjejnë është në fenë islame, por janë paragjykimet 
që nuk lejojnë shikimin e realitetit. Ky është shkaku 
që numri i personave që janë nderuar me Islam në 
perëndim ka qenë i vogël. Megjithëse me zhvillimin 
e teknologjisë së informacionit vihet re një rritje e 
dukshme e numrit të personave të konvertuar në 
Islam, përsëri është i papërfillshëm në krahasim me 
numrin e popullsisë në përgjithësi. Prandaj nuk është 
për t’u habitur nga vlera dhe rëndësia e madhe që 
ka filozofia në syrin e njeriut perëndimor. 


Arritja e një niveli të lartë zhvillimi shkencor, 
teknik dhe teknologjik vetëm në saje të respektimit 
të metodave racionaliste dhe empiriste nga ana e 
perëndimit, ka krijuar dhe përhapur idenë e gabuar 
midis popujve myslimanë se zhvillimi është i mundur 
vetëm përmes filozofisë racionaliste, e cila predikon 
hyjnizimin e arsyes duke mënjanuar fenë. Armiqtë 
dhe dashakeqësit e Islamit, duke injoruar faktin që 
myslimanët për sa kohë që i qëndruan besnikë fesë 
së tyre, krijuan qytetërimin më madhështor që ka 

njohur njerëzimi, po bëjnë përpjekje serioze për 
të injektuar në mendjet e myslimanëve idenë se 
zhvillimi dhe progresi është i mundur vetëm përmes 
racionalitetit dhe empirizmit. Fatkeqësisht, këto ide 
në botën islame janë përhapur si një virus i rrezik- 
shëm epidemik. 

Përballë këtij rreziku myslimanët dhe sidomos 
ata që studiojnë shkencat islame, duhet të tregohen 
shumë vigjilentë dhe të kujdesshëm. 

Shkaku kryesor i molepsjes mbas filozofisë perë- 
ndimore është mosnjohja sa duhet e madhështisë 
së qytetërimit dhe botëkuptimit islam. Kjo i ngjan 
personit që nuk e di çfarë është dielli dhe mahnitet 
mbas dritës së qiriut. 

Duke u nisur nga kjo gjendje, e pamë të domos- 
doshme që disa të vërteta t’ia ofrojmë lexuesit në 
mënyrë të përmbledhur në këtë libërth modest. 

Si literaturë për përgatitjen e këtij libri kemi 
përdorur, “ Botëkuptimi islam” i Kadir Mësëroglu, 
“Mendimi perëndimor dhe mistika islame ”,i 
Nexhip Fazëll, “ el-Munkidhmin ed-Dalale”, i 
Imam Gazalit, Mektubat, të Imam Rabanit dhe 
disa vepra të Bediuzzaman. 


Lusim Allahun të mos na privojë nga ush- 
qimi shpirtëror i Kuranit. Lusim Allahun të na 
mbajë në gjurmët e pejgamberëve, dijetarëve dhe 
njerëzve të urtë, të cilët janë trashëgimtarë të 

pejgamberëve. Lusim Allahun të na japë zgjuarsi 
për të kuptuar, mësuar dhe zbatuar Kuranin në 
të gjitha fushat e jetës, sepse e vetmja mënyrë 
për të arritur tek Allahu është rruga të cilën Ai 
e ka treguar në librin e Tij fisnik. 

Amin!.. 


Osman Nuri Topbash 

Shkurt, 2013 
Yskydar 





Filozofia dhe arsyeja 
në këndvështrimin ISLAM 


Mendjen e njerëzimit e kanë preokupuar dhe 
preokupojnë, në menyrë të vazhdueshme, pyetje 
të tilla si: Çfarë roli dhe vendi ka filozofia në Islam? 
Deri ku mund të arrijë mendja, të cilën filozofia e 
konsideron si mjetin më të rëndësishëm për të arritur 
të vërtetën? A e ka fuqinë e mjaftueshme mendja për 
të peshuar të gjitha të vërtetat? Çfarë rruge duhet 
ndjekur mbas kufirit ku arsyeja është e pafuqishme 
për të dhënë gjykim? 

Së pari, duhet të theksojmë që filozofia mbësh- 
tetet plotësisht mbi arsye kurse Islami mbështetet 
edhe mbi arsye edhe mbi shpallje. 

Edhe pse midis sistemit të mendimit islam, i 
cili mbështetet mbi të vërtetat hyjnore dhe sistemit 
filozofik të mbështetur në fuqinë e kufizuar të arsyes 
dhe të pambrojtur nga gabimi njerëzor mund të ketë 
ngjashmëri, ato kanë dallime parimore dhe esenciale 
për nga metoda dhe mjetet që përdorin. 


Pavarësisht nga kjo, në botën islame, me emër- 
timin e përhapur “filozofia islame” bëhet fjalë për 
pikëpamjet e filozofëve të përgatitur brenda mendi- 

mit dhe meditimit islam ose pikëpamjet e atyre që 
në sistemin e tyre meditativ i kanë dhënë përparësi 
dhe peshë filozofisë. Prandaj, nuk duhet nënkuptuar 
se Islami është i përputhshëm me filozofinë. Për 
shembull, edhe Islami është në një farë mase racio- 
nalist. Islami i jep rëndësi të madhe mendjes, duke 
e konsideruar atë si një nga dy kushtet për të qenë 
përgjegjës. Kushti i parë është pjekuria seksuale, 
kurse tjetri është mendja e shëndoshë, e cila arrin 
të dallojë të mirën nga e keqja, të lejuarën nga e 
ndaluara. Prandaj në Islam, fëmijët dhe njerëzit me 
të meta mendore nuk janë përgjegjës për veprimet 
që kryejnë. 

Islami, i cili i jep kaq rëndësi arsyes, i nxit besim- 
tarët që në çdo rast të reflektojnë mbi të vërtetat e 
jetës, universit dhe urtësitë e shenjave hyjnore. Dhe 
kjo mund të arrihet vetëm përmes arsyes së pastër 
dhe të mbrojtur nga kushtëzimet negative. 

Megjithatë, sipas Islamit, arsyeja është e kufi- 
zuar në perceptimin e realitetit, sepse Allahu asnjë 
krijese nuk i ka dhënë fuqi të pakufishme. 


Të gjitha krijesat janë të kufizuara në aftësitë 
që zotërojnë, nuk ka asnjë krijesë me fuqi të paku- 
fizuar. Prandaj dhe arsyeja, duke qenë e kufizuar, 
gjatë rrugës së saj të kërkimit të së vërtetës, mund 
t’i ofrojë njeriut një mundësi të kufizuar. Të vërte- 
tat që përmban jeta dhe universi janë të pafundme 
dhe shumë prej tyre të pakapshme për mendjen e 

njeriut. Kjo e vërtetë, nga njëra anë tregon domos- 
doshmërinë e arsyes për të njohur realitetin, kurse 
nga ana tjetër tregon pamjaftueshmërinë e saj për 
ta njohur atë si duhet. Dijetarët islamë e kanë kon- 
sideruar arsyen si të paaftë për të gjetur e vetme të 
vërtetën në tërësi. 


Kjo është arsyeja që imani përkufizohet si 
shprehje me gojë dhe besim me zemër. Ky parim 
madje, tregon se qëllimi i dëshiruar nuk mund të 
arrihet vetëm përmes arsyes. Në momentin që 
arsyeja dorëzohet, është e domosdoshme veprim- 
taria e zemrës. Vetëm nëpërmjet saj mund të arrihet 
qëllimi. 

Sado e zhvilluar të jetë mendja njerëzore, të vër- 
tetat që mund të arrihen përmes saj janë një “Hiç” 
përballë të vërtetave që informon Krijuesi ynë. 

Siç e konfirmon edhe ajeti kuranor: 

66 Ai përfshin çdo gjë me dijeninë e Vet.” 

(Araf, 89) 


Kurse dituria njerëzore nuk është në gjendje 
të njohë as çfarë mund të ndodhë të nesërmen. 
Arsyeja asnjëherë nuk mund të arrijë ta rrokë të 
vërtetën në të gjitha aspektet e saj pa ndihmën e 
shpalljes hynore. 


Pra, nëse arsyeja udhëhiqet nga shpallja hyjno- 
re, ajo e ka përmbushur me sukses qëllimin për të 
cilin Allahu e ka krijuar. 








Një pikë nga oqeani... 


Mendimet dhe ndjenjat që përjeton artisti gjatë 
krijimit të një vepre artistike nuk mund t’i dijë askush 
më mirë se sa vetë artisti. Po kështu, është i pamu- 
ndur zbulimi i të gjitha urtësive në gjithësi përmes 
mendjes njerëzore, e cila vetë është krijesë dhe, duke 
qenë e tillë, fuqia e saj është e kufizuar. Kjo vjen për 
faktin e thjeshtë se dituria e krijuesit nuk mund të 
jetë kurrë e barabartë me diturinë e krijesës. Dituria 
e njeriut në krahasim me diturinë e Krijuesit, është 
si një pikë ujë në oqeanin e pafund. 

Prandaj mendja e njeriut nuk mund ta njohë siç 
duhet Krijuesin e gjithësisë, sepse burimet e njohjes 
së njeriut janë: shqisat, arsyeja dhe intuita, fuqia dhe 
aftësia e të cilave është e kufizuar. Për rrjedhojë, 
është e pamundur që përmes mjeteve të kufizuara 
të njihet siç duhet Krijuesi i gjithësisë, i cili është 
i pafillimtë, i pafund, i përhershëm dhe absolut. 
Njohja përmes mjeteve të kufizuar është një njohje 
e kufizuar. Pra, nga oqeani mund të marrim aq ujë 
sa nxë ena. 


O Ky hadith i Pejgamberit e shpreh shumë 
bukur këtë të vërtetë: 

Gjatë udhëtimit në det të Musait me 
Hizrin, për të mësuar urtësitë e fshehta, në dire- 
kun e anijes ndaloi një harabel, pastaj me sqepin 
e tij të vogël filloi të merrte ujë. Hizri, duke parë 
veprimin e zogut, iu drejtua Musait f$M, duke i 
thënë: 

“Dituria ime, e jotja dhe e gjithë njerëzimit, 
në krahasim me diturinë e Allahut, është sa sasia 
e ujit që mund të marrë harabeli me sqepin e tij 
prej detit. ” (Buhari, tefsir, 18/2-4) 






Mistere hyjnore 
që ngjallin admirim 


Ngaqë arsyeja është e paaftë për të njohur dhe 
kuptuar shumë të vërteta hyjnore, Islami urdhëron 
për besim në botën e përtejme dhe të padukshme. 

Ndër argumentet më të forta, që tregojnë paaf- 
tësinë e arsyes për të njohur një sërë të vërtetash 
hyjnore, janë diskutimet dhe debatet historike në 
lidhje me natyrën e shpirtit. Siç dihet, filozofët dhe 
shkencëtarët për shekuj me radhë janë përpjekur të 
zbulojnë natyrën e vërtetë të shpirtit. Dhe pas shumë 
përpjekjeve pa rezultat, u detyruan të pranojnë 
pamundësinë e njohjes së natyrës së shpirtit, duke 
u mjaftuar vetëm me njohjen e ekzistencës së tij. 

Pas diskutimeve dhe kërkimeve shekullore mbi 
shpirtin, lindi shkenca e shpirtit ose psikologjia. 
Objekti i studimit të psikologjisë nuk është më natyra 
e shpirtit; ajo, duke e pranuar apriori ekzistencën e 
shpirtit studion sjelljet që lindin prej tij. 


Kjo tregon se edhe filozofët kanë mbetur të 
detyruar të pranojnë natyrën e kufizuar të arsyes për 
të njohur realitetin. Sot asnjë filozof nuk interesohet 
më për natyrën e shpirtit, kurse psikologët thjesht 

studiojnë sjelljet që burojnë prej tij. Pamundësinë e 
njohjes së natyrës së shpirtit dhe diturinë e paktë të 
njeriut në lidhje me shpirtin, Kurani e ka deklaruar 
shekuj më parë. 

Pra, Kurani gjithmonë u paraprin shkencave, 
kurse shkencat njerëzore thjesht janë të detyruara 
ta ndjekin atë. 

Ky është shembull tipik i dështimit të të gjitha 
kërkimeve shkencore, të cilat janë përpjekur të sfi- 
dojnë të dhënat dhe të vërtetat kuranore. E vetmja 
rrugëzgjidhje e shkencës është dorëzimi i plotë tek 
shpallja kuranore. 

Po ashtu, njohuria rreth qenies së Zotit është 
e pamundur dhe jashtë çdo fuqie të mendjes. Çdo 
përpjekje për të arritur një përfundim në këtë çështje 
është e kotë. 


Prandaj Pejgamberi në lidhje me këtë çësh- 
tje, i ka këshilluar besimtarët: 

“Meditoni mbi krijesat dhe mirësitë e AUahut, 
por mos meditoni mbi qenien e Allahut, sepse ju 
në asnjë mënyrë nuk mund ta imagjinoni Atë.” 
(Bejhaki, Shuab, I, 136) 


Ashtu si shpirti edhe Qenia e Allahut është e 
pakapshme për mendjen njerëzore, prandaj nuk na 
mbetet gjë tjetër përveçse ta pranojmë në mënyrë 
apriori ekzistencën e Tij. 


Islami për çështje të tilla të pakapshme për 

mendjen ka ndaluar diskutimin dhe debatin, duke 
iu dorëzuar plotësisht gjykimeve hyjnore. Vetë fjala 
“Islam” vjen prej rrënjës trishkronjëshe “s-l-m”, e 
cila, krahas kuptimit paqe ka edhe kuptimin e nën- 
shtrimit. 

Musai mbeti i habitur kur u përball me një 
sërë veprimesh të Hizrit, tek i cili kishte shkuar për 
të fituar dituri. Në peshoren e racionalitetit, veprimet 
e Hizrit i dukeshin krejtësisht absurde dhe përballë 
pamundësisë për t’i dhënë një shpjegim logjik, ai e 
kundërshtoi atë. 

Hizri e kishte paralajmëruar qysh në fillim 
Musain se nuk do mund të duronte në rru- 
gën e kërkimit të kësaj diturie, e cila ishte përtej 
arsyes njerëzore. Me këtë kishte dashur t’i tregonte 
se shpjegimi logjik i kësaj diturie ishte i pamundur 
nga arsyeja, prandaj kërkohej dorëzim total. 

Më në fund, kur Hizri i tregoi urtësitë e vepri- 
meve të tij, Musai 8£0, e kuptoi që ekzistonin një 
sërë të vërtetash të tjera të pakapshme për arsyen 
e njeriut. 

Në lidhje me këtë ngjarje, në koleksionin e 
Buhariut gjendet një hadith i tillë: 

“AUahu e mëshiroftë Musain, hirin e Imranit. 
Sikur të tregonte durim, Hizri do t’i mësonte atij 
shumë gjëra interesante. ” (Buhari, Enbija, 27; Ahmed ibn 
Hanbel, V, 118) 

Ky është shkaku që në Islam ekziston bindja dhe 
dorëzimi për një sërë të vërtetash dhe faktesh, të cilat 
janë të pakapshme për mendjen e njeriut. Prandaj, 
në rrugën drejt kërkimit të së vërtetës, mendja e 
shëndoshë ia arrin qëllimit vetëm kur udhëhiqet dhe 
i dorëzohet shpalljes hyjnore. 

Në fakt, racionalizmi i Islamit është i ndryshëm 
nga pikëpamja e racionalistëve, të cilët pothuajse e 
adhurojnë arsyen, të cilët e pranojnë si të pakufizuar 
forcën e arsyes. Islami është një sistem realist, i cili 
e vlerëson arsyen brenda kufijve të saj. 







Peshore e saktë... 


Ashtu si aftësia e shikimit dhe dëgjimit është e 
kufizuar edhe aftësia e mendjes për të kuptuar është 
e kufizuar. Përtej kufirit të shikimit mund të ketë 
jetë dhe botë pa fund. Po ashtu, ekzistojnë shumë 
zëra, të cilët veshi i njeriut nuk arrin t’i dëgjojë, 
për shkak se janë jashtë frekuencave të dëgjimit. 
Si këto ekzistojnë shumë të vërteta, të cilat janë 
të paperceptueshme nga mendja. Mendja është e 
paaftë për t’i kuptuar këto të vërteta. 


Dijetari i famshëm, sociologu dhe babai i filo- 
zofisë së historisë, Ibn Halduni, në lidhje me aftësitë 
e arsyes thotë: 


“Arsyeja është një peshore e saktë, por Zoti, 
bota e përtejme, shpallja hyjnore dhe shumë çësh- 
tje të tjera metafizike nuk mund të maten dhe 
peshohen përmes arsyes. Çdo përpjekje për të 
peshuar çështjet metafizike përmes arsyes, është 
e destinuar të dështojë. Peshimi i çështjeve meta- 
fizike përmes arsyes i ngjan peshimit të një mali 
në një peshore analitike. Saktësia e peshores 
është e padiskutueshme, por fuqia e saj për 
të peshuar është e kufizuar, ajo nuk mund të 

peshojë përtej kufijve të përcaktuar. E njëjta gjë 
ndodh edhe me arsyen. Edhe ajo ka një limit, 
përtej të cilit nuk mund të hedhë asnjë hap.” 3 

Pra, fuqia e arsyes për të kuptuar është e limi- 
tuar. Nëse një mjeti të programuar për të punuar 
me 220 volt energji i jepet 2500 volt, sado cilësor 
të jetë, ai nuk mund ta përballojë atë intensitet ener- 
gjie. Kjo është një nga arsyet që shumë filozofë, 
që kanë besuar në fuqinë e pakufishme të arsyes e 
kanë kaluar jetën ose nëpër spitale psikiatrike, ose 
kanë kryer vetëvrasje. 





3. Ibn Haldun, Mukaddime, fq, 473. 






Kërkimi i lumturisë 
në vende të gabuara 


Filozofët, të cilët kanë premtuar lumturinë pava- 
rësisht udhëzimit hyjnor, gjithmonë i kanë zvarritur 
ndjekësit e tyre në vend të lumturisë dhe shpëtimit, 
në mjerim dhe humbje. 

Filibeli Hilmi Efendiu, në veprën e tij “Ahmak-i 
Hayal”, në mënyrë figurative tregon si ta shndërroj- 
më mjerimin në gëzim. 

Heroi i tregimit, Raxhiu i trazuar shpirtërisht, 
vihet në kërkim të lumturisë. Rrugës takon një njeri 
të urtë duke i rënë nejit dhe duke recituar poezi 
melodike. Raxhiu, i ndikuar nga atmosfera, zhy- 
tet thellë në botën imagjinare dhe e gjen veten në 
një mexhlis, në të cilin merrnin pjesë pejgamberë, 
filozofë, intelektualë dhe njerëz të thjeshtë. Një per- 
son, i cili përfaqësonte gjithë njerëzimin në rrugën 
e kërkimit të lumturisë, iu drejtua të pranishmëve 
me një zë vajtues: 


- Më tregoni ju lutem; më është mërzitur jeta, 
por edhe pa të nuk bëj dot. Ju lutem, më përkufizoni 
lumturinë e vërtetë. 


Nga të pranishmit u ngritën disa personalitete, 

ku secili bëri përkufizimin e vet. 

Platoni: “Lumturia është të mendosh gjithmonë 
sublimen.” 


Aristoteli: “Logjika është lumturia e vërtetë.” 
Zerdushti: “Lumturia është shpëtim nga errësira.” 

Brahama: “Lumturia është e kundërta e asaj 
që mendoni.” 

Buda: “Lumturia është nirvana, tretja në botën 
transhendentale. ” 


Përballë këtyre përkufizimeve të shumta, përfa- 
qësuesi i njerëzimit, i turbulluar dhe i pështjelluar tha: 

- Ju nuk jeni të dobishëm për veten tuaj, jetën 
tuaj e kaluat të gjithën të privuar nga lumturia. Edhe 
ato që thatë nuk kanë lidhje aspak me lumturinë. As 
vetë nuk ishit të lumtur dhe as ndjekësit tuaj nuk i 
bëtë të lumtur. Mendimet tuaja kanë ngelur në librat 
e pluhurosur nëpër rafte. 

Pastaj çohen pejgamberët dhe shpjegojnë çfarë 
është lumturia. Në fund ngrihet vula e pejgamberëve, 
Muhamedi dhe u drejtohet njerëzve: 

“O njerëz! Lumturia është të pranosh jetën 
siç është, të durosh vështirësitë dhe të përpiqesh 
të përmirësosh jetën në tokë 


Njerëzimi, i kënaqur nga përgjigjja, ngrihet në 
këmbë dhe i thotë Pejgamberit 

“O Krenaria e gjithë njerëzimit! Vetëm Ti i 

kupton shqetësimet e njerëzimit dhe vetëm Ti 
mund të gjesh ilaçin për shërimin e tyre. ” 4 

Njeriu duhet t’i dorëzohet plotësisht vullnetit 
dhe paracaktimit absolut të Allahut, pa u përpjekur 
ta ndryshojë atë. Njeriu mund të bëjë përpjekje për 
përmirësimin e gjendjes së vet dhe asaj të njerëzve 
brenda fushës së vullnetit të lirë të tij, i cili përbën 
caktimin relativ. Kjo është fusha ku njeriut i është 
njohur e drejta për të vepruar. 

Kjo tregon karakterin realist të botëkuptimit 
islam. Sepse çdo përpjekje për të ndryshuar atë që e 
ka vendosur shpallja hyjnore, jo vetëm që nuk është 
e mundur, por gjithmonë e ka zvarritur njerëzimin 
drejt mjerimit dhe shqetësimeve. 









Sekreti i qetësisë është përpjekja 
dhe mbështetja tek Allahu 


Jeta e kësaj bote, ngaqë është e bazuar mbi 
urtësinë e sprovës hyjnore, nganjëherë është arenë 
e manifestimeve të ashpërsisë, nganjëherë arenë e 
manifestimeve të butësisë. 


Të gjitha dukuritë në Univers sendërtohen dhe 
bëhen ekzistente me anë të sintezës së shfaqjeve 
të atributeve hyjnore, të cilat janë dy kategorish: 
“të ashpra” (xhelali) dhe “të buta” (xhemali). Kjo 
nënkuptohet kur thuhet se “edhe e mira, edhe e 
keqja janë prej Allahut.” E rëndësishme është 
përfitimi prej këtyre dy manifestimeve, duke shpre- 
hur kënaqësinë me caktimin e Allahut. Besimtari e 
manifeston miratimin e caktimit të Allahut përmes 
falënderimit dhe modestisë përballë mirësisë, dhe 
durimit e qëndresës përballë fatkeqësive. I Dërguari 
i Allahut s|g, këtë të vërtetë e shpreh kështu: 


“Është për t’u admiruar gjendja e besimtarit, 
sepse çdo gjendje e tij është shkak mirësie dhe 
fitimi. Ai falënderon Allahun për mirësitë ndaj tij, 
gjë e cila i sjell dobi dhe duron përballë fatkeqësi- 
ve, gjë e cila përsëri i sjell dobi atij. Kjo mundësi 

është uetëm për besimtarin. ” (Muslim, Zuhd, 64) 

Kushti i parë i lumturisë dhe qetësisë njerëzore 
është pranimi me kënaqësi i caktimit hyjnor, kurse 
kushti i dytë është përpjekja për të rregulluar gjend- 
jen në tokë, pavarësisht vështirësive të mëdha që 
mund të hasen gjatë kësaj rruge. 

Kjo tregon që një pjesë e akteve tona kanë lidhje 
me kaderin relativ, kjo në të njëjtën kohë tregon 
që njeriu zotëron vullnetin e pjesshëm, i cili e bën 
edhe përgjegjës atë për veprimet që kryen. Mendimi 
se gjendja e keqe nuk mund të rregullohet e shpie 
njeriun në pesimizëm dhe dembelizëm. Mosvënia 
në lëvizje e vullnetit shkakton dembelizëm. 

Strehimi pa ndërmarrë asnjë veprim te cak- 
timi hyjnor, është një shtrembërim i kuptimit të 
kaderit. Në fakt, koncepti i fatalizmit në filozofinë 
perëndimore nuk është gjë tjetër vetëm kaderi i 
keqkuptuar. 


Në Islam ekziston kaderi relativ, i cili formo- 
het sipas manifestimeve të vullnetit të njeriut. Pra, 
shumë akte dhe veprime janë të varura nga vullneti i 
lirë i njeriut. Shprehja “edhe e mira, edhe e keqja 
janë prej Allahut” nuk nënkupton pamundësinë 
e ndryshimit të gjërave. Ajo shpreh pamundësinë 
e ndodhjes së aktit dhe veprimit pa vullnetin dhe 
diturinë e Allahut. 


Kurse aktet dhe veprimet që ndodhin jashtë 

vullnetit të njeriut bëjnë pjesë në kaderin absolut, 
ku qeniet janë si robotë, për sa i përket ekzistencës 
dhe veprimtarisë së tyre. Lindja, vdekja, kombësia, 
jetëgjatësia janë jashtë vullnetit dhe zgjedhjes së nje- 
riut. Këto në asnjë mënyrë nuk mund të ndryshohen. 
Kjo është arsyeja që individi nuk është përgjegjës 
për pjesën që përfshihet në kaderin absolut. 

Allahu u ka njohur të drejtën njerëzve dhe xhi- 
ndëve; lirshmërinë për të vepruar brenda një fushe 
të caktuar. Realizimi i aktit sipas vullnetit të njeriut 
përbën të ashtuquajturin “kader relativ”. Nga që 
ekziston një fushë e tillë veprimi Pejgamberi ka 
urdhëruar ndryshimin e gjendjes negative, përmirë- 
simin e jetës dhe shfarosjen e padrejtësive. 


Le të mendojmë se babai e çon djalin në një 
njësi shitjeje lodrash për fëmijë, me qëllim që t’i blejë 
një lodër për t’u zbavitur. Babai, i cili pa dyshim e 
do dhe e mëshiron të birin, para se i biri të bëjë një 
zgjedhje, kërkon t’ia përshkruajë atij anët e mira dhe 
anët e këqija të të gjitha lodrave që ndodhen në atë 
njësi shitjeje. Ai ia përshkruan djalit me aq sa është 
e nevojshme veçoritë e çdo lodre: “Kjo është një 
lodër krejt e parrezikshme, me të cilën mund të luash 
e të zbavitesh, me këtë tjetrën mund t’ia nxjerrësh 
syrin shokut, kurse me këtë tjetrën mund t’ia presësh 
dorën!” Pastaj ia njeh të drejtën të zgjedhë brenda 
kufijve të asaj njësie shitjeje. Ndërkaq, nëse djali, 
pavarësisht nga të gjitha orientimet dhe paralajmë- 

rimet e babait, zgjedh një lodër të rrezikshme, babai 
ose paguan dhe ia blen lodrën, domethënë e mbësh- 
tet realizimin e qëllimit tek i cili drejtohet vullneti i 
djalit, ose bën të kundërtën, nuk e paguan lodrën, 
duke e lënë të pafuqishëm vullnetin e djalit. 

Ja pra, përballë Zotit me vullnet të përgjith- 
shëm, të gjitha krijesat dhe, në këtë mes, posaçërisht 
njeriu, i përngjajnë fëmijës tek shembulli i mësipërm. 
Po të vihet re me kujdes, jo vetëm vullneti i tij vetjak 
është i pamjaftueshëm për ta realizuar qëllimin, por 
edhe fusha ku mund të realizohet ai vullnet është 
e kufizuar. 

Të gjitha këto tregojnë krijimin e njeriut dhe 
xhindëve për t’u sprovuar në këtë botë. Prandaj, 
njeriu duhet që vullnetin e tij të lirë ta përdorë në 
përputhje të plotë me vullnetin hyjnor dhe vazhdi- 
misht të jetë në përpjekje për të fituar dashurinë 
hyjnore. Sepse, siç këshillon ajeti kuranor: 

“Ju mund të urreni një gjë, ndërkohë që 
ajo është e mirë për ju e mund ta doni një 
gjë, ndërkohë që ajo është e dëmshme për 
ju. Allahu di, kurse ju nuk dini.” (Bekare, 216) 
ne nuk jemi në gjendje përmes arsyes të kuptojmë 
të gjitha urtësitë. Rruga e shpëtimit është dorëzimi 
tek shpallja hyjnore. 






Arsyeja e milingonave 


Filibeli Ahmet Hilmi, për të treguar kufizuesh- 
mërinë e arsyes njerëzore, në veprën e tij “A’mak-i 
Hayal” (Thellësitë e Imagjinatës), jep shembull 
tregimin e Raxhiut. Raxhiu shkon pas një kohe për 
vizitë tek “Babai i pasqyrës”. 

Babai i bën një kafe. Ndërsa Raxhiu pinte kafen, 
babai i binte fyellit. Raxhiu, ndërsa po dëgjonte fye- 
llin, zhytet thellë përsëri në botën e imagjinatave. 


Në botën e ëndrrave e gjen veten të shndë- 
rruar në milingonë mes milingonash të tjera, në 
një fole milingonash me një mijë labirinte. Raxhiu 
fillon të shqyrtojë mjedisin përreth, duke parë me 
sy të habitur. Edhe milingonat ishin ndarë në gru- 
pime, ashtu siç ndahen njerëzit në klasa shoqëro- 
re të ndryshme. Vetëm se grupimet e tyre nuk u 
ngjanin aspak klasave shoqërore të njerëzve. Më 
e çuditshmja ishte se kishin një gjuhë të përkryer, 
të aftë për të shprehur çdo lloj nevoje materiale e 
shpirtërore. Në fole kishte shkolla të mrekullueshme, 
depo ushqimesh, fjetore, burgje, sallone ngrënieje 
dhe pushimi, vende mbledhjeje, shkurt, ekzistonte 
tërë shkëlqimi i një qyteti, i një shtëpie të domos- 

doshme për jetën shoqërore. Raxhiu i shndërruar 
në milingonë ishte biri i një princi milingonash. Për 
arsimimin dhe edukimin tij, princi kishte zgjedhur 
mësuesit më të mirë. Brenda një kohe të shkurtër 
arritën t’i mësonin Raxhiut të gjitha dituritë. Dijetari 
milingonë i lëndës së gjeografisë e nxjerr Raxhiun 
së bashku me një grup të madh nxënësish në terren 
për t’u treguar teorinë në praktikë. Ndërsa profesori 
i gjeografisë tregonte për malet, kodrat, liqenet, 
pyjet etj., papritmas, mes dëgjuesve, numri i të cilëve 
i kalonte qindra mijërat, shpërtheu një klithmë e 
tmerrshme. Megjithëse qielli ishte i hapur dhe pa re, 
shpërtheu një rrebesh që nuk mund të krahasohej 
me rënien e shiut më të rrëmbyeshëm, si dhe një 
stuhi e nxehtë nisi t’i merrte me vete e t’i mbyste 
brenda një çasti mijëra milingona! Lumi apo më 
mirë të themi lumenjtë, që u formuan nga rrebeshi 
i lëshuar prej lart, merrte me vete e shkatërronte 
grumbuj të tërë prej mijëra milingonash! Çdokush 
ikte me vrap në një anë, pa parë se nga shkonte! 
Kurse Raxhiu pas frikës dhe panikut të çastit, u 
rrëmbye nga dëshira për të kuptuar shkakun e atij 
rrebeshi dhe stuhie. Raxhiu, i cili zotëronte arsyen 
e njeriut dhe të milingonës vuri re se ajo që milin- 
gonat e pandehnin rrebesh, ishte urina e dy kuajve 
aty pranë. 


® Kurse dijetarët dhe shkencëtarët iu vunë punës 
për të gjetur shkaqet e atij rrebeshi dhe tufani në 

një ditë me diell pa asnjë re. Të gjithë hidhnin nga 
një mendim logjik dhe shkencor sipas milingonave, 
por që në të vërtetë nuk kishte aspak lidhje me të 
vërtetën. 

Kur dëgjoi këtë shpjegim, Raxhiut iu shfaqën 
para syve kuajt e lodhur që lëshonin urinën, por 
duke qenë i vetëdijshëm se nuk do ta besonte kush 
po t’u tregonte të vërtetën, dëgjoi në heshtje dhe 
me durim shpjegimet e shkencëtarëve dhe dijetarëve 
milingona dhe, pasi lëshoi një të qeshur të madhe, u 
zgjua. Kurse babai i pasqyrës recitonte poezinë: 

Dielli digjet, toka n’rrotullim. 

Vjen një ditë, të gjitlna shuhen. 

O i ditur! Pse ndodhë kështu, 

Ke ndonjë mendim? 5 


Siç e ilustroi shumë bukur ky tregim, arsyeja 
njerëzore nuk ka ndonjë dallim nga milingonat, për 
sa i përket aftësisë së saj për të kuptuar të gjitha të 
vërtetat në tërësi dhe thelb. Perceptimi i mrekullive 
hyjnore në univers nga një arsye e privuar nga drita 
e zbulesës hyjnore, nuk ka dallim nga perceptimi i 
milingonave në tregim. 


Të mos lëmë pa përmendur që një nga shfaqjet 
e mëshirës dhe mirësisë së Allahut ndaj njerëzve janë 
ëndrrat, sepse ëndrrat janë një udhërrëfyes për të 




5. A’makul’Hayal, fq. 113-117. 

arritur tek të vërteta metafizike të jetës. Në botën 
e ëndrrave ndodhin një sërë ngjarjesh, të cilat janë 
të pamundura në jetë. Kjo na krijon mundësinë e 
kuptimit më lehtë të mësimeve islame në lidhje me 
botën e përtejme. 

Ata që pretendojnë shpëtimin e njerëzimit për- 
mes arsyes, pa ndjekur rrugën e pejgamberëve dhe 
ndjekësve të tyre, do të mbeten gjithmonë në gjend- 
jen e milingonave në tregimin e mësipërm. 

Pejgamberët, ngaqë kanë qenë të mbështetur 
nga shpallja hyjnore, kanë miratuar njëri-tjetrin, 
kurse filozofët, të cilët kanë qenë larg shpalljes hyj- 
nore dhe të mbështetur vetëm në arsye, gjithmonë 
kanë kundërshtuar dhe mohuar njëri-tjetrin. 

Paskali, i cili kaloi një jetë të tërë në vorbullën 
e filozofisë dhe pasi kuptoi pamjaftueshmërinë e 
arsyes, i drejtuar nga misticizmi, thotë: 

“Filozofia dhe teoritë e saj gjithmonë jarië 
subjektive. Për shembull, ajo që në njërën anë 
të maleve Pirene konsiderohet e saktë, në anën 
tjetër konsiderohet gabim. Në njërën anë të lumit 
vrasësi konsiderohet kriminel, kurse në anën tje- 
tër hero. ” 





Për çfarë shërben arsyeja, 
pasi të ikën anija? 


Duhet të theksojmë që jo të gjitha teoritë dhe 
mendimet filozofike janë të gabuara, sepse filozo- 
fët pas përpjekjeve intelektuale kanë arritur disa të 
vërteta. 

Filozofi dhe matematikani, i cili konsidero- 
het babai i racionalizmit dhe filozofisë moderne, 
Dekarti, duke u nisur nga argumenti ontologjik, ka 
arritur në përfundimin se burimi kryesor i së vërtetës 
është shpallja hyjnore. Në veprën e tij “Mendime 
mbi metafizikën” thotë: 

“Zoti është një qenie e përsosur, pa të meta 
dhe e pagabueshme. Prandaj edhe dituria e Tij 
është e vërtetë dhe pa të meta. Ngaqë Zoti është 
i përsosur, nuk gabon. Përderisa nuk gabon, çdo 
dituri e Tij është e saktë. Nëse thotë që universin 
e kam krijuar unë, është e vërtetë që e ka krijuar 
Ai. Prandaj, burimi i diturisë së saktë është dituria 
e Zotit.” 

Kurse Paskali, në mbështetje të këtij mendimi, 
thotë: 

“Është një zë që na vjen nga thellësitë e ekzis- 
_ 

tencës sonë dhe që na e bën të ditur që jemi të 
pavdekshëm: është zëri orientues i Zotit që na 
ngushëllon...” 

Mirëpo, filozofë të tillë, si: Dekarti, Spinoza, 
Paskali, Kanti dhe të tjerë, të cilët pas arsyetimeve 
logjike arritën në përfundimin se pranimi i ekzisten- 
cës së Zotit është një domosdoshmëri, duke mos 
e njohur fenë islame mjaftueshëm, për shkak të 
ndikimit të krishterë dhe kushtëzimit negativ ndaj 
Islamit, nuk arritën t’i plotësonin mendimet e tyre. 
Prandaj nuk kemi asnjë dëshmi, që filozofë të tillë 
të kenë pranuar besimin e pastër të Tevhidit, i cili 
është kushti i parë dhe kryesor i lumturisë në të dyja 
botët. Poeti dhe shkrimtari Nexhip Fazël e ngjason 
gjendjen e tyre me ata të cilët janë afruar në skelën 
e Islamit dhe për një hap të pahedhur u ikën anija 
e shpëtimit. 

Çfarë vlere ka arsyeja dhe filozofia, të cilat, 
pasi e sjellin njeriun deri në pragun e shpëtimit, e 
pengojnë të hedhin hapin për të hyrë brenda?.. 6 

Përsëri ky evidentim i Nexhip Fazëllit është 
shumë kuptimplotë: 

“Institucioni që ka ndërtuar filozofia për të 
treguar të vërtetën, nëfakt nuk është institucioni 
për të gjetur të vërtetën, por institucioni i korri- 
gjimit të gabimit. Çdo shkollë filozofike trajton 



Mistika islame dhe mendimi perëndimor, fq 51. 

të vërtetën, ndërsa tregon gabimin e shkollës 
tjetër. ” 7 

Ngaqë filozofia e filozofëve fetarë është si anti- 
helm për helmin e filozofisë ateiste dhe materialiste, 
nuk është e gjitha e padobishme. Është i njohur fakti 
që shumë antifetarë, të cilët nuk kanë pranuar asnjë 
argument kuranor dhe profetik, janë gjunjëzuar për- 
ballë argumenteve filozofikë. 

Dijetari Bediuzzaman është i mendimit se 
mendimet filozofike që janë në përputhje me 
Kuranin, nuk duhen refuzuar. Në lidhje me këtë, 
ai thotë: 

“...Filozofia, të cilën e sulmojmë kaq shumë, 
është pjesa e dëmshme e saj. Sepse filozofia që 
i shërben moralit, artit, jetës sociale dhe përmi- 
rësimit të gjendjes së njerëzimit përputhet me 
mësimet e Kuranit. Ndoshta është edhe shërbyese 
e Kuranit...” 8 

Sipas Ehli Sunetit, mendja është e aftë vetëm 
për të kuptuar ekzistencën e Zotit, por ajo është 
e paaftë për të kuptuar çështjet që kanë lidhje me 
qenien e Zotit, atributet e Tij dhe jetën në botën tjetër. 

Ashtu si arrijmë të perceptojmë me anë të 
mendjes disa gjëra të pakapshme për shqisat, po 
ashtu e vetmja mënyrë për të kuptuar disa gjëra të 




7. Mistika islame dhe mendimi perëndimor, fq 14. 

8. Sozler, fq.351. 

pakapshme për mendjen është shpallja hyjnore. 

Në këtë kontekst, Imam Rabbani jep një she- 
mbull të tillë: 

“Arsyeja e pranon që duhet falënderuar 
Bamirësi, por mënyra e falënderimit mund të 
mësohet vetëm prejpejgamberëve... Mënyra dhe 
shprehja e falënderimit, që nuk buron nga Allahu 
nuk ka asnjë vlerë tek Ai... Shumë herë njeriu 
përpiqet të falënderojë Allahun, sipas mënyrës 
së tij; kjo jo vetëm që nuk ka vlerë tek Allahu, 
por shpesh përdoren shprehje që nuk i kanë hije 
madhështisë së Allahut. E vetmja rrugë për të 
mësuar mënyrën e falënderimit ndaj Allahut, 
është shpallja hyjnore.” 9 

Prandaj, mendja nuk bën dot pa shpalljen hyj- 
nore. Pa ndihmën hyjnore mendja e njeriut është 
e mangët dhe e paaftë të shpëtojë nga humbja e 
rrugës dhe rënia në absurditete. 

Jo vetëm mendimet dhe filozofia e filozofëve 
materialistë dhe ateistë, të cilët feja në mënyrë kate- 
gorike nuk i pranon, por edhe mendimet e filo- 
zofëve, të cilët pranojnë ekzistencën e Zotit dhe i 
japin rëndësi fesë duhet të kalojnë përmes sitës së 
shpalljes hyjnore; vetëm në këtë mënyrë mund të 
nxirren në pah gabimet e tyre. 

Filozofia që nuk mbështetet nga feja islame nuk 

9. Mektubat, v, III, 23 mektub. 

mundet ta çojë dot njeriun tek e vërteta. Çështjet 
metafizike mund të njihen vetëm përmes fesë së 
vërtetë, sepse pejgamberët nuk flasin nga mendja 
dhe sipas dëshirave të tyre. Ata përçojnë tek njeriu 
udhëzimet e Allahut, kurse filozofët japin direktiva 
individuale dhe subjektive. 









Nevoja e kriterit praktik 


Në fakt, gjatë gjithë historisë së njerëzimit, asnjë 
shoqëri nuk e ka arritur lumturinë e kërkuar duke 
ndjekur dhe praktikuar mendimet e ndonjë filozofi. 
Mendimet e tyre nuk e kanë kaluar dot pragun e 
teorisë dhe në përgjithësi kanë mbetur nëpër raftet e 
pluhurosura të bibliotekave. Edhe ato teori filozofike 
për të cilat është bërë përpjekje që të zbatohen në 
jetë, nuk i kanë sjellë asnjë dobi dhe përfitim sho- 
qërisë njerëzore, përveç gjakderdhjes e lotëve dhe 
me kalimin e kohës kanë përfunduar në koshin e 
mbeturinave historike. 


Megjithëse Aristoteli hodhi disa nga themelet e 
moralit dhe etikës, nuk bëri të mundur të ekzistonte 
qoftë edhe një person i vetëm që të arrinte lumturinë 
duke besuar dhe zbatuar filozofinë e tij. 

Platoni në veprën e tij të famshme “Republika” 
nuk arriti të shkonte përtej ilustrimit të një shteti 
imagjinar. 



Po ashtu edhe libri i filozofit të famshëm mysli- 
man Farabiut “Qyteti ideal”, i cili trajton krijimin e 
shoqërisë ideale, nuk gjeti asnjë mundësi praktikimi 
në jetë. Sepse këto vepra nuk përmbanin udhë- 

zime të përshtatshme dhe të zbatueshme për jetën 
praktike. 

Shembulli tipik i pamundësisë së filozofëve 
për t’i jetësuar mësimet e tyre është Friedrich 
Nietzsche, i cili pati ideuar “mbinjeriun”. Mbinjeriu 
i Niçes është një qenie imagjinare, e pajisur me një 
sërë vetish dhe cilësish joreale, e cila nuk ka ekzistuar 
dhe nuk do të ekzistojë. Duke qenë se mbinjeriut 
të Niçes i mungonte shembulli praktik, ai nuk gjeti 
asnjëherë zbatim në jetë. 

Kurse Islami, përmes jetës shembullore praktike 
të pejgamberëve i ofron njerëzimit një sistem ideal. 
Cilësitë, si e drejtë - e shtrembër, e saktë - e gabuar, 
e mirë - e keqe, e bukur - e shëmtuar janë si etiketa, 
të cilat mund të përdoren në situata të ndryshme. 
Përderisa këto etiketa nuk mbështeten nga shembuj 
praktikë, gjithmonë do të ekzistojë mundësia për 
keqpërdorim të tyre. 

Allahu e bëri Pejgamberin një shembull dhe 
model të bukur për të gjithë njerëzimin. Ka mundësi 
që të jetë pikërisht ky shkaku që Zoti e bëri atë të 
fillonte jetën si “fëmijë jetim”, pra si individi më i 
dobët brenda një shoqërie dhe pastaj e ngriti gjer 
në pozitat më të larta siç është pozita drejtuese dhe 
shpallja hyjnore. Duke qenë shembull dhe model në 
çdo nivel të jetës, çdo shkallë e hierarkisë shoqërore 
mund të gjejë tek jeta e Tij kriteret praktike të nevoj- ^ 
shme për jetën. Pejgamberi $H, është një ekspozitë | 

e pasur, në të cilën sjelljet e tij të realizuara në për- 
masa ideale mund të merren për model. 

Kjo është edhe arsyeja që Kurani nuk ka zbritur 
njëherësh, por pjesë-pjesë gjatë një periudhe 23 
vjeçare, në mënyrë që pjesa e zbritur t’i përçohet 
umetit përmes zbatimit model të Pejgamberit $§|. 

E gjithë jeta model e Pejgamberit $H, e cila 
shërben si shembull konkret për të gjithë myslima- 
nët, është e ruajtur në mënyrë të detajuar deri në 
ditët tona. Kjo është një mirësi e madhe e Allahut 
për myslimanët. Kurse mbinjeriu i Niçes, ngaqë 
i mungonte kriteri praktik, mbeti thjesht një teori 
utopike. Asnjë sistem moralo-filozofik, produkt i 
mendjes njerëzore, nuk mund të krahasohet me 
sistemin e përsosur të Islamit. 

Të gjitha shoqëritë që kanë ndjekur mësimet 
e Pejgamberëve dhe dishepujve të tyre gjithmonë 
kanë jetuar në qetësi dhe lumturi. Allahu e ka bërë 
Pejgamberin $§|, modelin ideal për të gjithë besim- 
tarët. Në lidhje me këtë, Allahu në Kuran thotë: 

“Në të Dërguarin e Allahut ka një she- 
mbull të mrekullueshëm për atë, që shpreson 
tek Allahu dhe Dita e Fundit dhe e përmend 
shumë Allahun.” (Ahzab, 21) 



Shumë njerëz të zhytur në injorancë dhe arro- 
gancë në saje të moralit, sjelljes, virtytit dhe mëshirës 
së Pejgamberit $§|, janë lartësuar në majat më të 

larta të virtyteve njerëzore. 

Juristi i mirënjohur i jurisprudencës islame 
Karafi, e ka shprehur shumë bukur rolin edukativ 
të Pejgamberit 

“Sikur Pejgamberi të mos kishte asnjë 
mrekulli tjetër, do t’i mjaftonte si mrekulli dhe 
provë për të vërtetuar vërtetësinë e shpalljes hyj- 
nore brezi i njerëzve që edukoi.” 

Historiani francez Lamartin, do ta shprehte 
madhështinë dhe gjenialitetin e Pejgamberit 
kështu: 


“Në qoftë se madhështia e qëllimit, pamu- 
ndësia e mjeteve dhe pafundësia e rezultateve 
të arritura, do të ishin tri kritere për të matur 
gjenialitetin njerëzor, atëherë kush do të guxon- 
te të përqaste njerëzit më të mëdhenj të kohëve 
moderne me figurën e Muhamedit? 

As më të shquarit prej tyre nuk arritën veçse 
të ngrinin ca ushtri, ligje, perandori e të theme- 
lonin autoritete fizike të pushtimit, disa prej të 
cilave u rrënuan para syve të tyre. 

Kurse Muhamedi nuk lëvizi nga vendi vetëm 
ushtritë, ligjet, perandoritë, popullatat, dinastitë, 
por edhe miliona njerëz të një të tretës së botës, 
për më tepër, ai lëvizi nga altarët idhujt, idetë 
dhe shpirtrat.” 10 





10. A.de Lamartine, “L’histore de la Turquie”. 

Kurse shkrimtari Thomas Carlyle thotë: 

“Asnjë perandor nuk është respektuar dhe 
dashur sa Muhamedi i cili arnonte mantelin 
e tij me dorën e vet . ” 

Kjo ndodhte, sepse Ai nuk fliste nga mendja 
dhe sipas dëshirave të tij. Ai ishte përçues i shpalljes 
hyjnore. 

Pas epokës së lumturisë, vendi ku Islami gjeti 
zbatimin më të gjerë dhe të plotë ishte padyshim 
Perandoria Osmane. Osmanët krijuan një qytetërim 
madhështor falë ndjekjes me përpikëri të të gjitha 
mësimeve profetike. 

Prej qytetërimit osman mori frymëzim filozofi 
italian në shkrimin e veprës utopike “Shteti i diellit”. 

Të gjitha këto tregojnë se e vetmja rrugë për të 
arritur lumturinë nuk është filozofia, por Islami. 







Sikur të mjaftonte arsyeja... 


Allahu, i Cili e njeh natyrën njerëzore më mirë 
se vetë njeriu, për të kompensuar dobësinë dhe 
paaftësinë e mendjes në arritjen e së vërtetës gjatë 
gjithë historisë ka dërguar pejgamberë. Sipas një 
transmetimi, mbi 124 mijë pejgamberë, të shoqëruar 
me fletushka ose libra të cilët kanë shërbyer si udhë- 
rrëfyes për njerëzit në gjetjen e rrugës së drejtë. Vetë 
dërgimi i kaq shumë pejgamberëve është një tregues 
i qartë i paaftësisë dhe pamjaftueshmërisë së arsyes 
për të gjetur të vërtetën, përndryshe Allahu nuk do 
të dërgonte pejgamberë dhe libra gjatë historisë. 

Nga ana tjetër, njeriu pavarësisht kushteve të 
jetës, në çdo moment është përballë frikës së vdek- 
jes. Humbja e jetës në horizontin e vdekjes, vazhdi- 
misht e ka trishtuar zemrën e njeriut. 


Vdekja dhe jeta pas saj gjithmonë e ka preoku- 
puar njerëzimin, por të gjitha tezat e hedhura nga 
mendja njerëzore në lidhje me enigmën e vdekjes 
dhe jetës së përtejme kanë qenë të kota për faktin 
e thjeshtë, sepse nuk kanë qenë të mbështetura 
nga drita hyjnore. Çështjet rreth vdekjes dhe jetës 
pas saj mund të mësohen vetëm përmes dritares së 
shpalljes hyjnore. 

GN£9^) 


I vetmi libër hyjnor, i cili largon errësirën, zgjidh 
enigmat dhe të panjohurat e jetës është Kurani. Ai 
është i vetmi libër që kënaq arsyen dhe zemrën, 
logjikën dhe ndjenjën, intelektin dhe intuitën. 

Allahu në shumë ajete kuranore na fton të 
mendojmë dhe të reflektojmë mbi urtësitë e krijimit 
të njeriut, mbi dizajnin e përsosur në univers dhe 
mbi mrekullitë e Kuranit. Ata që dëshirojnë të bëjnë 
një jetë të lumtur dhe të begatë janë të detyruar të 
hyjnë në botën e Kuranit. 

Ashtu si një filiz rrapi, i cili merr zhvillim marra- 
mendës në një tokë pjellore edhe zemra dhe mendja 
e njeriut e ushqyer nga bota e pasur e Kuranit fitojnë 
aftësi perceptuese dhe ndijuese marramendëse. Pa 
Kuranin, bota jonë e mendimeve dhe ndjenjave do 
të ishte shumë e varfër. Prandaj nuk ka mirësi më 
të madhe për njerëzimin se sa ndërgjegjësimi për 
madhështinë e kësaj dhurate hyjnore. 

Themelet e një shoqërie të shëndoshë dhe të 
virtytshme nuk mund të ndërtohen mbi librat e filo- 
zofisë. Filozofia asnjëherë nuk e ka realizuar lum- 
turinë e premtuar shoqërisë njerëzore. E vetmja 
mënyrë për të ndërtuar një shoqëri të shëndoshë dhe 
të virtytshme është mbrujtja me mësimet e Kuranit 
dhe kulturën e Sunetit, i cili shërben si një shembull 
i gjallë i praktikimit të Kuranit. 

Arsyeja pa udhëzimin e shpalljes hyjnore është 





SIKUR TE MJAFTONTE ARSYEJA... 


si një kalë i harbuar, me të cilin nuk mund të shkohet 
asgjëkund. Mënyra e vetme për të përfituar prej një 
kali të egër, është zbutja dhe vendosja e frenave, 
vetëm kështu mund ta përdorim për qëllimet tona. 
E njëjta gjë ndodh edhe me mendjen, ne mund të 
përfitojmë prej saj vetëm nëse ajo është nën kon- 
trollin e shpalljes hyjnore. 

Shumë rryma filozofike pretendojnë të vërtetën, 
por të vërtetat e mëdha mund të mësohen vetëm 
përmes njerëzve të posaçëm të ngarkuar me detyrë 
nga Allahu. 

Pejgamberët janë mirësia më e madhe e Allahut 
për njerëzimin. Pejgamberët pa asnjë përfitim mate- 
rial i kanë shërbyer njerëzimit dhe përmes diturisë, 
sjelljeve dhe moralit të tyre kanë ndriçuar njerëzimin. 
Atë që njerëzimi mund të arrijë vetëm nëpërmjet një 
pjese të diturisë së Pejgamberëve, nuk mund ta arrijë 
me anë të kërkimeve mijëravjeçare filozofike. 

Në këtë kontekst, Imam Rabani thotë: 


“Pejgamberët janë mëshirë për njerëzimin. 
Allahu përmes tyre na informoi rreth qenies dhe 
atributeve të Tij. Përmes tyre, ne mësuam dallimin 
e të mirës nga e keqja, të drejtës nga e shtrembra, 
etj. Nëse nuk do të ishin pejgamberët, mendja e 
njeriut nuk mund të perceptonte as ekzistencën 
e Allahut dhe as madhështinë e Tij .” 11 




11. Mektubat, v. III, 23. Mektup. 







ARSYEJA DHE FILOZOFIA NE KENDVESHTRIMIN ISLAM 


Caku i arsyes, në asnjë mënyrë nuk shpreh 
cakun e të vërtetave. Të vërtetat vazhdojnë edhe 
përtej cakut të arsyes. Prirja për të arritur të vërtetat 
metafizike, është një prirje natyrore e njeriut. Kjo 
është arsyeja që, jo vetëm feja, por edhe filozofia 
është preokupuar seriozisht me çështjet metafizike. 

Siç e kemi përmendur më lart, pejgamberët, 
të frymëzuar nga shpallja hyjnore, gjithmonë kanë 
mbështetur njëri-tjetrin, kurse filozofët, të mbësh- 
tetur në arsye, gjithmonë kanë mohuar njëri-tjetrin. 
Filozofi gjithmonë ka refuzuar dhe kritikuar filozo- 
fin paraardhës. Kjo vjen nga që mendja njerëzore 
nuk mund të shpëtojë kurrë nga rreziku i gabimit, 
harresës dhe devijimit. Mendja gjithmonë do të jetë 
subjektive në gjykimet e saj, sepse ajo është nën 
ndikimin e një sërë faktorësh negativë ose pozitivë. 
Të gjitha gjykimet e arsyes janë të ngjyrosura me 
subjektivizëm. Arsyeja nuk është një burim i paga- 
bueshëm njohurie. 







Sikur rruga e arsyes të ishte një... 


Ekziston një tregim i njohur që tregon dobë- 
sinë e arsyes. Në Greqinë e Vjetër, sofisti i njohur 
Georgias ishte marrë vesh me një student t’i jepte 
mësime private drejtësie kundrejt një shpërblimi të 
caktuar. Sipas marrëveshjes së lidhur mes tyre, gjys- 
ma e shpërblimit të plotë do t’i jepej mësuesit para- 
dhënie, kurse gjysma tjetër, kur të fitonte çështjen 
e parë gjyqësore si avokat, sepse fitimi i çështjes së 
parë do të tregonte se studenti e kishte përvetësuar 
shkencën e së drejtës në mënyrë të përkryer. Kur 
përfundoi programi mësimor, studenti pretendoi se 
shuma që i kishte paguar mësuesit si paradhënie 
ishte e mjaftueshme, për pasojë, mbrojtja e parë 
që iu desh të bënte, ishte vetëmbrojtja përballë aku- 
zës së mësuesit për shkeljen e marrëveshjes. Gjatë 
gjykimit të çështjes, Georgias e mbrojti akuzën e tij 
në këtë mënyrë: 

“Edhe sikur ta fitoj, edhe sikur ta humb këtë 
çështje, kam për ta marrë pjesën e mbetur të shpër- 
blimit!” 


Gjykatësi e pyeti: 
“Pse?” 




ARSYEJA DHE FILOZOFIA NE KENDVESHTRIMIN ISLAM 


Georgias iu përgjigj: 

“Po ta fitoj këtë çështje, ju do të vendosni që 
më takon ta marr pjesën e mbetur 

të shpërblimit dhe do ta marr! Kurse, po të 
vendosni kundër meje, do të thotë se unë e humba 
çështjen, kurse studenti im e fitoi! Po qe se çështjen, 
që është mbrojtja e parë e tij, e fiton studenti, sipas 
marrëveshjes, ju do të vendosni që unë ta marr 
gjysmën e mbetur të shpërblimit! Në të kundërt, 
pra, nëse nuk e marr shpërblimin, marrëveshja 
shfuqizohet në mënyrë arbitrare, gjë që është e 
pamundur! 

Kundër tij, studenti bëri këtë mbrojtje me të 
njëjtat argumente juridike: 

“Edhe sikur ta fitoj, edhe sikur ta humb këtë 
çështje, shumën e kërkuar nga akuzuesi s’kam për 
ta paguar dhe nuk duhet ta paguaj. Sepse, po ta 
fitoj, nuk do ta paguaj se ashtu do të jetë vendimi 
juaj; po ta humb, prapë nuk do ta paguaj, sepse nuk 
do të jetë plotësuar kushti i vënë në marrëveshje. 
Në të kundërt, po të merrni vendim që ta paguaj 
borxhin, do të keni marrë një vendim në kundër- 
shtim me marrëveshjen, gjë që bie në kundërshtim 
me ligjin ! 12 

Siç vërehet lehtësisht, pretendimi i secilit është 
krejtësisht i arsyeshëm dhe logjik. Ky shembull tre- 

12. Botëkuptimi Islam, fq, 22-23. 








SIKUR RRUGA E ARSYES TË ISHTE NJË... - 

gon që nganjëherë arsyeja e shpie njeriun në rrugë 
pa krye. Mendja, e cila e ka të pamundur të zgjidhë 
shumë çështje njerëzore, nuk mund të përfshijë në 
domenin e saj të vërtetat e pafundme hyjnore me 
të gjitha përmasat e tyre. Pa ndihmën e udhëzi- 
mit hyjnor, arsyeja nuk mund t’i shpëtojë rënies 
në gabim. 

E vetmja mënyrë për të shpëtuar nga rruga pa 
krye e arsyes është dorëzimi tek shpallja hyjnore dhe 
edukimi i arsyes me Kuran dhe Sunet. 









Pozitivizmi, simbol i absurditetit 


Të gjitha pikëpamjet filozofike që mohojnë të 
vërtetat abstrakte të fesë mbështeten tek poziti- 
vizmi. Pozitivizmi nuk pranon asnjë burim tjetër 
njohurie përveç shqisave. 

Sipas kësaj pikëpamjeje, ekzistenca reduktohet 
vetëm në atë që është e kapshme për shqisat dhe 
që mund të provohet në kushte laboratorike. Pra, 
e vërtetë është vetëm ajo që perceptohet nga shqi- 
sat, çdo gjë jashtë perceptimit shqisor mohohet në 
mënyrë kategorike. Kurse Islami, ngaqë urdhëron 
edhe besimin në çështjet metafizike, për të cilat 
çështje shqisat janë të paafta për t’i perceptuar, ka 
kundërshtuar filozofinë pozitiviste. 

Pozitivizmi ka dy parime themelore, por që janë 
në kontradiktë me njëra-tjetrën: 

1. Përgjithësimi 

2. Domosdoshmëria 


Dhe tani, le ta shohim se si bien në kundër- 
shtim në vetvete me njëra-tjetrën këto dy parime 
themelore, ku mbështetet pozitivizmi. 





Parimi i përgjithësimit: 

Për ta përcaktuar temperaturën e vlimit të ujit, 

në laborator zihet ujë i thjeshtë (i pastër fizikisht 
dhe kimikisht) në shtypje atmosferike normale dhe 
vihet re se uji fillon të vlojë e të avullohet në një 
temperaturë të caktuar. Pastaj eksperimenti përsë- 
ritet dhe në të gjitha përsëritjet vihet re se uji vlon 
dhe fillon të avullohet po në të njëjtën temperaturë. 
Pastaj, duke bërë një përgjithësim, thuhet: “Në të 
gjithë tokën, në shtypje atmosferike normale, uji 
vlon në temperaturën njëqind gradë.” Kështu, ata e 
pranojnë këtë konkluzion të përgjithësuar pa i pro- 
vuar të gjitha ujërat e thjeshta të tokës! Si rrjedhojë, 
induksioni i pranuar prej tyre quhet “induksion i 
mangët”. Po të vihet re me kujdes ky shembull, të 
gjitha ujërat nuk janë vënë në provë, të thuash se 
ky apo ai lëng avullohet në këtë temperaturë, nuk 
është njësoj sikur ta pretendosh këtë për të gjitha 
lëngjet. Këto janë konkluzione të veçanta, të ndry- 
shme nga njëra-tjetra. 

Dhe kur pozitivistët pyeten se si kanë mundur 
të arrijnë në këtë konkluzion të përgjithësuar pa i 
provuar të gjitha ujërat, përgjigjen kështu: 


“Provimi i të gjitha ujërave është i pamundur, 
por, pasi bëmë prova të shumta e të përsëritura 
në laboratorin fizik dhe pasoja ishte e njëjtë në të 
gjitha provat, atëherë arritëm në përfundimin e për- 
gjithshëm.” 


Mirëpo, kjo është një kontradiktë për ta, sepse 
nuk e pranojnë vërtetësinë e një konkluzioni të 

paprovuar në laborator. 

Nga ana tjetër, e tillë është edhe ajo që bëjnë 
fetarët. Ata, pasi e shohin vazhdimin e përshtat- 
shmërisë me mendjen (arsyen) të urdhrave fetarë, që 
hyjnë në fushën e vëzhgimit, pranojnë dhe miratojnë 
se kjo përputhje me arsyen duhet të vazhdojë edhe 
në çështjet që ata nuk i rrokin dot me mendje. Për 
shembull, një njeri i cili vëren dhe reflekton mbi 
procesin e krijimit nuk e ka të vështirë të kuptojë 
ekzistencën e jetës pas vdekjes. Po ashtu, një person 
që shikon sistemin e përsosur në çdo gjë, ku asnjë 
gjë nuk është neglizhuar, e ka shumë të lehtë të 
kuptojë fuqinë e Allahut për të gjykuar njerëzit në 
ditën e madhe të gjykimit. Pra, ai duke u nisur nga 
e dukshmja, mund të japë gjykime për të paduk- 
shmen. 


Pozitivistët, megjithëse vetë e pranojnë këtë 
gjë (përgjithësimin), për fetarët e konsiderojnë të 
paarsyeshme dhe kështu, i mohojnë të gjitha të 
vërtetat metafizike. Ky është një qëndrim kontra- 
diktor i tyre. 


Në fakt, kjo kontradiktë ekziston tek të gjitha 
rrymat filozofike që kundërshtojnë Tevhidin. Imam 
Rabbani e shpreh kështu kontraditën në të cilën 
kanë rënë filozofët: 


® “Është për t’u habitur me filozofët, të cilët 
harxhojnë gjithë jetën në mësimin e parimeve 

logjike, në mënyrë që të jenë të mbrojtur nga 
rënia në gabime. Mirëpo, kur vjen puna tek çësh- 
tjet madhore, si qenia e Zotit dhe atributet e Tij, 
ata e harrojnë shkencën e logjikës dhe fillojnë e 
flasin marrëzira. Kjo gjendje e tyre ngjason me 
gjendjen e atyre që kanë harxhuar një jetë të tërë 
për të mësuar armët e luftës dhe kur vjen lufta 
harrojnë përdorimin e tyre .” 13 

Parimi tjetër i rëndësishëm i pozitivistëve është 
parimi i domosdoshmërisë. Pozitivistët, ngaqë nuk 
i provojnë në laborator karakteristikat në sende dhe 
dallimet midis tyre i quajnë: 

“Domosdoshmëri” 


Por pranimi nga ana e tyre “a priori” i veçorive 
të pranishme në sendet e natyrës dhe dallimet mes 
tyre, ngaqë nuk i provojnë dot në kushte laboratorike 
është një kontradiktë në vetvete. 

Për shembull, ata mjaftohen vetëm me për- 
caktimin e pasojave që vijnë nga reaksionet të cilat 
janë nën ndikimin e faktorëve të jashtëm, kurse 
shkaqet që çojnë në këto pasoja ata nuk i marrin 
në konsideratë, sepse janë jashtë fushës së tyre të 
interesit. Atyre nuk u intereson urtësia që qëndron 
në krijim. Kurse Islami i shpjegon të gjitha këto 
veçori sipas urtësisë së krijimit të tyre. 


Kurani i jep direktivën çdo besimtari që lexon 




13. Mektubat, v. III, 23. Mektup. 

librin e universit: “Lexo me emrin e Zotit tënd, 
i Cili krijoi (gjithçka). ” (Alak, 1) Pra, urdhëron që 
besimtari të orientohet shpirtërisht dhe intelektua- 
lisht nga pasoja te shkaku, nga vepra e artit tek 
artisti, nga krijesa tek Krijuesi. Kurani u sugjeron 
besimtarëve të vëzhgojnë universin në emër të 
Krijuesit. 

Kurse filozofia materialiste e shikon ekzistencën 
thjesht si ekzistencë, duke e neglizhuar Krijuesin e 
saj. Ajo, megjithëse shikon veprën, nuk dëshiron të 
shikojë artistin, interesohet për pasojën, por anash- 
kalon shkakun. Pikëpamja e mrekullueshme, elegan- 
te, e thellë dhe largpamëse e Islamit për ekzistencën 
përballë absurditetit, mangësive dhe shterpësisë së 
pikëpamjes së filozofisë materialiste, është një she- 
mbull tipik i madhështisë së botëkuptimit islam. 

Në këndvështrimin Islam, e vetmja qenie abso- 
lute është Zoti, të gjitha qeniet e tjera janë relative, 
ekzistenca e tyre është e varur drejtpërdrejt nga 
Zoti. Edhe njeriu, që është qenia më e vlerësuar 
tek Allahu, nuk është absolut. 


Ndërsa filozofia e vendos njeriun në epiqendër 
të gjithësisë dhe e konsideron atë si realitetin e 
vetëm absolut dhe të gjitha krijesat e tjera sillen 
përreth njeriut. Kjo është një pikëpamje krejtësisht 
egoiste. Kjo është një pikëpamje për të cilën Allahu 
flet në ajetin Kuranor: “A e pe atë i cili mori për 
Zot egon e tij...” (Xhathije, 23) Filozofia materialis- 

te përpiqet t’i harrojë njeriut dobësinë, paaftësinë, 
nevojën, përkohshmërinë dhe për pasojë, veçorinë 
e të qenit rob i Krijuesit. Duke i reduktuar mirësitë 
e kësaj bote në rastësi përpiqen të mbyllin derën 
e falënderimit dhe madhërimit të Allahut. E gjitha 
kjo është qëllimi kryesor i armikut më të madh të 
njeriut, shejtanit. 

Filozofia pozitiviste, e cila përbën bazën e 
kundërshtimit të fesë, ka krijuar degët e veta në të 
gjitha fushat e jetës. Për shembull, komunizmi në 
jetën ekonomike, frojdizmi në jetën seksuale etj. Të 
gjitha këto teori janë frymëzuar nga filozofia pozi- 
tiviste. Pozitivizmi, ngaqë është i mangët, është i 
refuzuar nga Islami, kurse armiqësia e tij ndaj Islamit 
është një absurditet në vete. 







Arsyeja, një thikë me dy presa 


Ata që e konsiderojnë arsyen si zotëruese të një 
force të pakufishme, janë të detyruar ta pranojnë 
se njerëzit me arsye nuk duhet të bëjnë asnjë faj. 
Meqenëse arsyeja është një mjet i patëmetë dhe i 
aftë për të arritur të vërtetën , atëherë, çfarë e shtyn 
njeriun me arsye të bëjë faj? Pse të jetë autori i një 
akti kriminal? Mirëpo, dihet se të gjitha sistemet 
njerëzore, duke i dhënë dënim fajtorit, e pranojnë 
se ai është i shëndoshë mendërisht! Nësë formohet 
opinioni se gjatë kryerjes së fajit, aftësitë mendore 
(të kryerësit të fajit) janë reduktuar, me fjalë të tjera, 
se gjatë kryerjes së fajit, fajtori nuk ka qenë i aftë 
mendërisht, fajtori nuk dënohet. 


Kjo do të thotë që shkaku logjik i dhënies së 
dënimit është pranimi se gjatë kryerjes së fajit, faj- 
tori ka qenë i shëndoshë mendërisht, domethënë, i 
arsyeshëm. Në këto kushte, edhe të jesh i bindur se 
arsyeja është një mjet i patëmetë dhe i mjaftueshëm 
për të arritur te akti i drejtë, te e mira edhe, megji- 
thëkëtë, ta dënosh atë për aktin e saj kriminal, është 
një kontradiktë në vetvete. Kurse Islami, duke e 
pranuar pamjaftueshmërinë (insuficiencën) e arsyes, 
është i çliruar nga kjo kontradiktë e brendshme. 







ARSYEJA, THIKE ME DY PRESA 


Me të vërtetë, arsyeja është si një thikë me dy 
presa. E shtyn njeriun edhe në terror, edhe në punë 
të mira. Pa ndihmën e arsyes nuk mund të arrihet te 
“përkryeshmëria e krijimit” (ahsenitakvim), por është 
gjithashtu arsyeja ajo që shpesh e rrëzon njeriun në 
një nivel më poshtë se kafshët. Prandaj duhet që 
arsyeja të mbahet nën disiplinë. Dhe kjo disiplinë 
është edukimi që bën vahji, revelata hyjnore. Po qe 
se arsyeja ndodhet nën kontrollin e zbulesës hyjnore, 
e çon njeriun në paqe dhe shpëtim. Përkundrazi, 
po qe se nxirret jashtë zbulesës hyjnore, e çon nje- 
riun në fatkeqësi dhe shkatërrim. Prandaj, duhet që 
arsyeja të orientohet kah pëlqimi hyjnor. 







Eklipsi i arsyes 


Filozofët janë përpjekur të krijojnë sisteme për- 
mes arsyes. Mirëpo, prej këtyre sistemeve njerëzimi 
më shumë ka vuajtur sesa ka përfituar. Sistemet e 
zhvilluara prej tyre marrin në konsideratë vetëm 
një aspekt të prirjes njerëzore, duke i mohuar ose 
anashkaluar të tjerat. Duke i dhënë një rëndësi më 
tepër sesa duhet një prirjeje, të gjithë jetën e njeriut 
e kanë vlerësuar duke u bazuar tek kjo prirje. Këto 
quhen teori “moniste” 



Për shembull, filozofi hebre Frojd (1856-1939), i 
cili zbuloi instinktin seksual, kuptoi vlerën dhe efektin 
e tij mbi personalitetin e njeriut dhe u përpoq ta 
shpjegojë jetën e njeriut të mbështetur vetëm mbi 
këtë shkak. Megjithëse ky konstatim i Frojdit nuk 
ishte krejtësisht i gabuar, por ai e ekzagjeroi duke 
e përgjithësuar ndikimin e instinktit seksual. Frojdi 
shkoi gjer atje sa të pretendonte se i vetmi faktor 
dhe shkak përfundimtar që shtrihet edhe nën sjelljet 
individuale, edhe nën sjelljet shoqërore, është instin- 
kti seksual. Frojdi arriti deri atje, sa të shpjegonte 
çdo ngjarje nga mëkimi i foshnjës me gji, gjer në 
luftërat mes shteteve, me nevojën dhe shtytjen e 
instinktit seksual. Nga ky aspekt, Frojdi është bar- 

tësi dhe mbrojtësi i një pikëpamjeje të mangët e të 
shtrembër, e cila ia ul vlerën njeriut, e cila e rrëzon 
dinjitetin e njeriut nën nivelin e kafshëve, e cila e 
sheh njeriun vetëm si një strukturë biologjike dhe 
elementin sundues në këtë strukturë e shpjegon me 
një faktor të vetëm. 

Ky është dallimi midis racionalitetit të Islamit 
dhe racionalitetit perëndimor. Racionaliteti perë- 
ndimor nuk mund të shpëtojë nga rënia në gabim, 
sepse ai përpiqet ta shpjegojë jetën e njeriut me 
kompleksitetin e vet vetëm nga një aspekt. 

Kurse Islami s’ka të bëjë me gabime të tilla. 
Duke i pranuar të gjithë faktorët si pjesë të jetës, 
Islami i vlerëson dhe i jep secilit vendin e vet, pa u 
dedikuar rëndësi të tepërt, më shumë se ç’duhet. 
Kjo është arsyeja që Islami nuk ia dedikon vetëm 
një faktori shkaqet që shtrihen nën sjelljet e njerëzve 
dhe nuk i shpjegon vetëm në një aspekt, por i mban 
parasysh së bashku të gjithë faktorët individualë dhe 
shoqërorë dhe të gjithë këtyre faktorëve u cakton 
një vlerë sipas gradës dhe rëndësisë që kanë. 


Islami i pranon prirjet seksuale të njeriut si reali- 
tet. Islami nuk i mohon këto prirje, të cilat sigurojnë 
vazhdimësinë e prejardhjes njerëzore, por i rregullon 
dhe sistematizon. Nga njëra anë, ligjëron martesën 
dhe nga ana tjetër ndalon në mënyrë kategorike 
çdo lloj marrëdhënieje jashtëmartesore. 

Të njëjtën gjë bënë edhe Karl Marks, Darvini 
dhe filozofë të tjerë materialistë, të cilët, të privuar 
nga udhëzimi hyjnor, e reduktuan njeriun thjesht në 
një qenie biologjike, duke mohuar në këtë mënyrë 
anën shpirtërore të tij. Kjo filozofi u bë shkak për 
mjerimin shpirtëror dhe social të miliona njerëzve. 
Komunizmi, i cili i premtoi njerëzimit mirëqenien 
dhe lumturinë, nuk i solli asgjë atij përveç mjerimit 
dhe vuajtjes. 

Karl Marksi i dha përparësi anës ekonomike 
dhe të gjitha dukuritë sociale u përpoq t’i shpjegonte 
duke i bazuar në faktorin ekonomi. Pra edhe ai u 
bazua vetëm në një faktor, duke anashkaluar fakto- 
rët e tjerë. Kur arsyeja nuk udhëzohet nga shpall- 
ja hyjnore, ajo e humbet ekuilibrin. Çfarë sjell ky 
çekuilibrim? Për liberalistët, të cilët në themel të 
jetës kanë ekonominë, nuk ka asnjë rëndësi mënyra 
e fitimit. Kapitalistët e konsiderojnë njeriun si një 
ingranazh të thjeshtë të makinerisë. Kurse komu- 
nistët dhe socialistët shpenzojnë energji dhe kohë 
për të gjetur përkatësinë e pronës. 

Të gjitha sistemet njerëzore nënvlerësojnë anën 
shpirtërore të njeriut. 


Islami e konsideron nevojën materiale të njeriut 
si një realitet midis shumë realiteteve të tjera të nje- 
riut dhe i jep rëndësinë dhe vlerën e merituar çdo 
realiteti, pa neglizhuar asnjërin, sepse neglizhimi 
i njërit sjell prishjen e ekuilibrit në tërësi. Duke e 

rregulluar realitetin material të njeriut përmes udhë- 
zimit hyjnor, Islami i ka siguruar atij lumturinë dhe 
qetësinë e nevojshme në këtë botë. 

Sipas Islamit, prona nuk është as e individit as 
e shoqërisë, por e Allahut. Sunduesi absolut është 
Allahu, çdo gjë i përket Atij. Myslimani është thjesht 
një përdorues i përkohshëm i pasurisë dhe pronës 
së Krijuesit. Islami e ka informuar njeriun se çdo gjë 
materiale e kësaj bote do të mbetet në këtë botë, 
kurse veprimet e tij në këtë botë do të ndërtojnë 
botën e tij pas vdekjes. Islami e ka bërë përgjegjës 
individin përballë shoqërisë. Islami përmes mësimeve 
të tilla si: 

“Nuk është besimtar i mirë ai që fle i ngopur, 
kurse fqiriji i tij është i uritur .” 14 

“Nuk është prej nesh ai që nuk shqetësohet 
për problemet e myslimanëve. ” 15 

i ka bërë bërë myslimanët përgjegjës ndaj njëri- 
tjetrit. Në këtë mënyrë ka realizuar në formën më 
të përkryer drejtësinë dhe solidaritetin social. 

Ishte ky solidaritet dhe kjo drejtësi, që në periu- 
dhën e Omer Ibn Abdulazizit nuk gjendej i varfër 
për të shpërndarë zeqatin. 

Ishte kjo atmosferë, që e nxiti shtetin Osman të 
krijonte mbi 26 mijë vakëfe, shoqata dhe fondacione 


14. Hakim, II, 15. 

15. Hakim, IV 352. 

bamirësie. Përmes këtyre institucioneve sigurohej 
përmbushja e nevojave ndaj të varfërve. Në këtë 
mënyrë, të varfrit nuk ushqenin urrejtje, mëri dhe 
smirë ndaj të pasurve dhe për pasojë, sigurohej paqe 
dhe qetësi sociale. 


Islami, si të gjitha realitetet në jetën e njeriut 
edhe ekonominë e ka rregulluar në atë mënyrë që 
t’i sigurojë individit dhe shoqërisë lumturinë e kësaj 
bote dhe botës tjetër. 

Prandaj myslimani konsideron arsye të shë- 
ndoshë arsyen e udhëhequr nga shpallja hyjnore 
dhe që i shërben lumturisë së tij në këtë botë dhe 
botën e përjetshme. Ai vazhdimisht mban të gjallë 
në zemër dhe mendje qenien transhendentale, që 
ka krijuar dhe i jep jetë çdo qenieje tjetër. Besimtari, 
duke besuar në shpërblimin e ahiretit, gjen qetësinë 
shpirtërore, të cilën nuk mund t’ia sigurojë asnjë 
teori filozofike, produkt i arsyes së njeriut. 


Kjo është arsyeja që shumë teori dhe veprime, 
të cilat racionalizmi perëndimor i konsideron logjike 
dhe racionale, në këndvështrimin islam konside- 
rohen të papranueshme. Islami nuk e konsideron 
arsye, arsyen e cila mohon realitetet shpirtërore, 
nënvlerëson mësimet e fesë dhe legjitimon shumë 
sjellje imorale. Arsyeja është arsye, përderisa ajo 
është nën udhëzimin e shpalljes hyjnore. 


Pamundësinë e arsyes për të gjetur të vërte- 

tën pa ndihmën e udhëzimit hyjnor, poeti e shpreh 
kështu: 


Prej arsyes kërkoj orientim, 

Kurse ajo më jep çorientim... 

Nga ana tjetër, nuk është vetëm arsyeja ajo që 
përcakton mënyrën e sjelljeve dhe veprimeve tona. 
Njeriu në jetë më shumë orientohet nga ndjenjat se 
sa nga arsyeja. Prandaj, për të arritur të vërtetën, 
nuk duhet të përdorim vetëm arsyen si qendër të 
mendimeve, por edhe zemrën si vatër të ndjenjave. 
Por për të arritur synimin e dëshiruar prej këtyre, 
duhet që të dyja të kalojnë nëpër rrugën e edukimit 
shpirtëror. Përndryshe, mendimet e arsyes dhe ndje- 
njat e zemrës nuk mund ta shpëtojnë njeriun nga 
fatkeqësitë. Zemra dhe arsyja pa edukim shpirtëror 
e pandehin mjerimin mirëqenie, të shtrembrën të 
drejtë dhe gënjeshtrën të vërtetë. Zemra pa besim 
është e pandjeshme dhe neglizhente ndaj padrej- 
tësive, madje ajo bëhet aktori kryesor i kryerjes së 
padrejtësive të pashoqe. Zemra pa besim është e 
verbër, ajo nuk mundet ta dallojë realitetin. 





Cila arsye? 


Gjatë gjithë historisë, shumë mizorë nuk kanë 
ndjerë keqardhjen më të vogël për krimet monstruo- 
ze dhe padrejtësitë që kanë kryer. Sepse dhuna dhe 
mizoritë që kanë kryer, kanë qenë, sipas arsyes së 
tyre, veprime të drejta dhe legjitime. 

Në periudhën paraislamike në gadishullin ara- 
bik, vajzat i varrosnin për së gjalli. Një skllavopronar 
nuk ndjente as më të voglën keqardhje në ndërgje- 
gjen e tij kur keqtrajtonte apo edhe vriste një skllav. 
Vrasja e një skllavi ishte si prerja e një cope dru. Më 
e keqja ishte se këto veprime i konsideronin krejt 
normale, legjitime dhe si një e drejtë e tyre. 


Perandori i Hunëve, Atila, i cili u nis nga Azia e 
mesme dhe me pushtimet e tij arriti deri në Romë, 
pas pushtimeve nuk la asgjë tjetër përveç gjakut, 
lotëve dhe vajtimeve. 



Kurse Hulagu, i cili pushtoi qytetin e qytetëri- 
meve Bagdatin, mbyti 400 mijë myslimanë të pafaj- 
shëm në lumin Tigër. Urrejtja dhe armiqësia e tij 
arriti deri aty sa të hidhte në lumë me qindra mijëra 
dorëshkrime të shkruara me aq mundim dhe lodhje. 
Lumi me ditë të tëra ka rrjedhur ngjyrë gjaku dhe 

ngjyrë boje. Për të gjitha këto ai nuk ndjeu as më 
të voglën brejtje në ndërgjegje. 

Edhe pushtimet e Aleksandrit, Xhengizit dhe 

Timurit janë të së njëjtës natyrë. Pas nuk lanë asgjë 
tjetër përveç gjakut, lotëve dhe britmave vajtuese. 

Kurse në periudhën e afërme kemi komuniz- 
min, një sistem njerëzor i ndërtuar mbi miliona trupa 
të vrarë. A nuk është ky sistem produkt i arsyes 
njerëzore që ka kryer krime nga më çnjerëzoret? 

Megjithëse ata të gjitha këto krime monstruoze i 
konsiderojnë tepër normale dhe të ligjshme, historia 
i ka regjistruar si dhunë, padrejtësi dhe gjenocid 
kryer kundër njerëzimit. 

Ndoshta këta njerëz kanë qenë ndër njerëzit 
më inteligjentë dhe të mençur, por inteligjenca dhe 
mençuria nuk u vlejti, sepse kur arsyeja privohet nga 
udhëzimi hyjnor, ajo në vend që t’i përdorë mundë- 
sitë për të mirën e njerëzimit, i përdor për keqtraj- 
tim dhe robërim. Atyre u errësohet ndërgjegjja dhe 
u fshihen ndjenjat e mëshirës dhe dhembshurisë. 
Arsyeja e tyre i konsideronte krimet e kryera krejt 
normale, madje të domosdoshme. 


Historikisht diktatorët dhe despotët i kanë 
dhënë të drejtë vetes për krimet e kryera, duke e 
kërkuar fajin gjithmonë tek të tjerët. Padrejtësitë, 
krimet dhe gjenocidi që po ndodh sot në botën 
islame, është shembull tipik i këtij mentaliteti. Ata 

mendojnë se veprimet që kryejnë janë krejtësisht të 
drejta dhe të domosdoshme. Dhe si përfundim, nuk 
mendojnë aspak që kanë vrarë mijëra vetë dhe lënë 
miliona njerëz në mjerim dhe vajtim. Ndjeshmëria e 
tyre është fshirë krejtësisht, përderisa nuk mendojnë 
aspak për dënimin që i pret. 

Të tilla panorama rrëqethëse ndodhin në çdo 
periudhë të historisë. Juristit të famshëm islam, Ebu 
Hanifes iu ofrua vendi i kryegjykatësit të përgjith- 
shëm, por ai, duke qenë i vetëdijshëm për keq- 
përdorimin e gjykimeve të tij nga ana e drejtuesve 
despotë dhe të padrejtë e refuzoi ofertën. Ky refuzim 
i kushtoi atij dënim me burg dhe torturë. Por Ebu 
Hanife e pranoi me kënaqësi burgun në vend të 
përdorimit nga pushteti. 

Arsyeja e pushtuar nga egoja dhe ambicia për 
këtë botë, nuk arrin të dallojë të vërtetën nga e 
gabuara. Sado inteligjent dhe i mençur të jetë një 
person i tillë, nuk mund të shpëtojë kurrë nga shthur- 
ja, devijimi dhe rënia në padrejtësi. 

Pushtetarët, të cilët dënimin e Ebu Hanifes e 
gjykuan të meritur, kurse veprimin e tyre si të drejtë, 
sot janë në koshin e mbeturinave historike. Madje 
edhe emrat e tyre janë harruar. Kurse Ebu Hanife 
vazhdon të jetojë në zemrat e myslimanëve dhe të 
marrë lutjet e tyre të sinqerta. 





Mendja e shëndoshë... 


Historia na tregon se njerëz të tillë, si: Faraoni, 
Nemruti, Atila, Aleksandri dhe Hulagu me vepri- 
met që kanë kryer, kanë fituar armiqësinë dhe urrej- 
tjen e njerëzimit. Kurse njerëz të tillë, si Mevlana, të 
cilët kanë qenë ndriçuar nga udhëzimi hyjnor, kanë 
fituar dashurinë e njerëzve. Edhe pas vdekjes vazh- 
dojnë të jetojnë në zemrat e tyre, sepse këta njerëz i 
kanë sjellë njerëzimit paqe, qetësi dhe mëshirë. Këta 
do të mbesin përjetësisht miq të njerëzimit. 

Shtatë shekuj pas vdekjes, Mevlana vazhdon 
ende të jetojë në mesin e njerëzve, jo vetëm në botën 
islame, por edhe në perëndim. Ndër veprat që ngja- 
llin më shumë interes në perëndim, është Mesnevia 
e Mevlanës. Kurse viti 2007 u shpall nga UNESCO 
si viti ndërkombëtar i përkujtimit të Mevlanës. 


Për veprat e Mevlanës është shprehur një inter- 
es i madh nga qarqet humaniste në Evropë, sepse 
ai e trajton njeriun brenda kornizave të Kuranit dhe 
Sunetit, të cilët nga ana e tyre e vlerësojnë njeriun 
si krijesën më të nderuar në univers. 


Pra, kjo vepër e shkruar me sinqeritet nga ky 
njeri i dashur i Allahut, akoma ngjall interes dhe 

zgjon vëmendje tek njerëzit, megjithëse është shkruar 
shekuj më parë. Sepse Mesnevia, duke pasuruar 
botën e brendshme të njeriut, ndihmon në njohjen 
e vetvetes dhe zgjidhjen e problemeve. Mesnevia e 
Mevlanës po bëhet shkak për arritjen e udhëzimit 
dhe gjetjen e qetësisë shpirtërore të shumë njerëz- 
ve të shtypur nga atmosfera materialiste e kohës, 
sepse zbraztinë shpirtërore të krijuar nga mungesa 
e besimit nuk mund ta mbushë asnjë lloj mirësie dhe 
mirëqenieje materiale. 

Mevlana e përkufizon kështu, mënyrën për të 
arritur lumturinë e vërtetë: 

“Mos kujto se mendimet filozofike që burojnë 
nga arsyeja, imagjinata dhe natyra janë si urtësia 
që lind nga frymëzimi i dritës së Allahut. Filozofia 
vetëm se të shton dyshimet dhe pasigurinë, kurse 
urtësia fetaree lartëson dheenxjerr mbi qiejnjeriun. 

Sa keq që filozofët dhe dijetarët e djallëzuar 
e pandehën veten më lart se dijetarët shpirtërorë 
dhe të urtë. Ata nxorën teori në kundërshtim me 
fenë dhe në këtë mënyrë lënduan njerëzit efesë. 
Ata u zhytën në marrëzira dhe punë të pavlera. 

Ata shkartuan durimin, tolerancën, mirëkup- 
timin, bujarinë dhe ndjenjën efaljes, të cilat janë 
eliksir i lumturisë dhe mirëqenies shpirtërore.” 





Sekreti i qetësisë shpirtërore 
është urtësia 


Filozofët kanë pretenduar gjetjen e së vërtetës 
përmes fuqisë së kufizuar të arsyes dhe shqisave, 
por me këto dy mjete nuk kanë arritur të kënaqin 
as veten, as të tjerët. 

Apologjetikët myslimanë e nisën rrugën duke 
përdorur ligjet logjike dhe analogjinë, krahas tekste- 
ve hyjnore. Por kjo u shërbeu vetëm për çështjet e 
juridiksionit logjik, kurse për çështjet që dilnin jashtë 
këtij juridiksioni, ata nuk gjetën përgjigje dhe shpesh 
pësuan krizë shpirtërore. 

Kurse mistikët e vërtetë, të cilët ndoqën me 
përpikëri dhe bindje Kuranin dhe traditën profetike, 
në momentin kur përmes arsyes bëhej i pamundur 
udhëtimi, e vazhduan atë duke iu dorëzuar plotë- 
sisht shpalljes hyjnore. Si pasojë e kësaj bindjeje dhe 
nënshtrimi ndaj shpalljes hyjnore, atyre iu hapën 
dritaret e urtësisë. Shpirti i njeriut gjen qetësi dhe 
kënaqësi në raport të drejtë me dendësinë e urtësive 
që zotëron. 


Aliu 4fe, në lidhje me këtë të vërtetë thotë: 
“Qetësoni dhe freskoni shpirtrat tuaj mefjalë 






ARSYEJA DHE FILOZOFIA NE KENDVESHTRIMIN ISLAM 


dhe sjellje të urta, sepse, siç lodhet trupi, lodhet 
edhe shpirti.” 

“Këshilloni njerëzit mefjalë të urta dhe të the- 
lla, në mënyrë që zemrat e tyre të gjejnë qetësi. ” 

Urtësia shpreh dijen e thellë dhe të padukshme 
të sendeve dhe ngjarjeve. 

Urtësia është të kuptosh paaftësinë e arsyes 
për të kuptuar të gjitha të vërtetat. Ka shumë gjëra, 
njohja e të cilave është e pamundur përmes arsyes, 
por krejt e njohur përmes urtësisë. Kuptimi thelbësor 
i manifestimeve hyjnore në univers, mund të kapet 
vetëm përmes syrit të urtësisë. 

Nëse nuk do të ishte urtësia, shumë sekrete do 
të mbeteshin të panjohura. Kjo do të sillte privimin e 
zemrave nga përfitimi i kopshtit të gnosës dhe nuk 
do të edukoheshin personalitete monumentale, si 

Mevlana, Abdulkadir Xhejlani, Junus Emre, Aziz 
Mahmud Hydaj dhe të tjerë. 

Urtësia buron vetëm nga zemra e pastër dhe e 
dëlirur nga dëshirat egoiste dhe dashuria për këtë 
botë. Zemra e besimtarit pastrohet dhe purifikohet 
në raport të drejtë me bindjen ndaj Allahut dhe të 
Dërguarit të Tij. Ndjekja e rrugës profetike është mëny- 
ra e vetme për të arritur grada të larta shpirtërore. 


Qëllimi kryesor i diturisë është thellimi në urtë- 


O si, zgjidhja e enigmave të Kuranit, universit dhe 
njeriut, kuptimi i manifestimeve të madhështisë së 

Allahut në makrounivers dhe mikrounivers. 

Për shembull, shkenca e mjekësisë studion 
ligjet madhështore që Allahu ka vendosur në tru- 
pin e njeriut. Shkenca e botanikës merret me ligjet 
madhështore që Allahu ka vendosur tek bimët. Kurse 
urtësia merret me njohjen e Autorit që ka vend- 
osur të gjitha ligjet dhe rregullat që studion shkenca. 
Qëllimi i diturisë nuk është akumulimi i njohurive, 
por njohja e urtësive dhe sekreteve. Njohja e urtësive 
dhe sekreteve arrihet vetëm përmes manifestimit të 
dritës së Allahut në zemrën e besimtarit. 

Allahu thotë në Kuran: 


“Ai ia jep urtësinë (të kuptuarit e Kuranit) 

kujt të dojë . Cilitdo që i është dhënë urtësia, 
vërtet që i është dhënë një mirësi e madhe. 
Por këtë nuk e kupton tjetërkush, përveç nje- 
rëzve të mençur.” (Bekare, 269) 

Njerëzit e urtë, deri sa ishin gjallë, u kanë dhënë 
zgjidhje të plotë problemeve të njerëzve përmes 
shembullit praktik, kurse mbas vdekjes vazhdojnë 
të mbajnë gjallë e japin zgjidhje problemeve të tyre 
përmes kryeveprave që kanë lënë pas. 

Dijetari i shquar islam i shekullit të kaluar, 

Muhammed Hamidullah, thotë kështu: 


“Mënyra se si jam rritur dhe përgatitur unë, 
është racionale. Kërkimet dhe studimet juridike 
m’i kanë hedhur poshtë të gjitha gjërat e papër- 

shkruara e të pavërtetuara në mënyrë bindëse. 
Pa dyshim, unë i kryej detyrat islame, si: namazi, 
agjërimi, etj., jo për shkaqe mistike, por juridike. 
Dhe them me vete: 


“AUahu është Zoti im, është Krijuesi im. Ai 
më ka urdhëruarpër t’i kryer këto. Pra, më duhet 
t’i kryej. Veç kësaj, të drejtat dhe detyrat janë të 
lidhura me njëra-tjetrën. Allahu m’i ka urdhëruar 
këto, me qëllim që të përfitoj prej tyre. Atëherë, 
unë e kam për detyrë ta falënderoj Atë!” 


Qysh nga koha kur fillova të jetoj në shoqë- 
rinë perëndimore, në një mjedis të tillë si Parisi, 
nisa të shoh me habi se ajo që i shtyn të krishte- 
rët ta pranojnë Islamin, nuk janë pikëpamjet e 
dijetarëve të fikhut e të kelamit, por mistikë të 
tillë, si: Ibn Arabi dhe Mevlana. Mbi këtë çështje 
edhe unë formova përvojën time personale. Kur 
më kërkohej shpjegimi i një çështjeje islame, për- 
gjigjja ime e mbështetur në argumente racionale, 
domethënë, në arsyen, nuk e kënaqte personin që 
bënte pyetjen, kurse shpjegimi mistik nuk vonon- 
te të jepte fryt. Kështu, me kohë, unë e humba 
forcën ndikuese dhe tani besoj se të paktën në 
Europë dhe Afrikë, ajo që do t’i shërbejë Islamit 
nuk është as arsyeja, as shpata, por zemra, dome- 
thënë, tasavvufi! 


® Pas kësaj përvoje, fillova të studioja disa 
vepra të shkruara mbi tasavvufin. Kjo ma hapi 

syrln e zemrës. Dhe e kuptova se tasavvufi dhe 
rruga e mistikëve të mëdhenj islamë në kohën e 
Profetit, qe jo marrja me fjalë dhe as preokupimi 
me gjëra të pakuptim, por ecja në rrugën më të 
shkurtër, që shkon nga njeriu te Zoti, kërkimi i 
rrugës së zhvillimit të personalitetit. 

Njeriu kërkon shkaqet e detyrave që i ngar- 
kohen. Shpjegimet materiale në fushën shpirt- 
ërore na largojnë ne nga synimi; vetëm shpje- 
gimet moralo-shpirtërore janë ato që e kënaqin 
njeriun !” 16 

Prandaj, përgjigjja që kënaq të gjithë njerëzit 
është tek prijësit e zemrave, të cilët, krahas ligjeve 
logjike dhe arsyes, përdorin edhe urtësinë hyjnore 
për të komunikuar me njerëzit. 

Gnostikët pasqyrojnë atmosferën e një zemre 
të edukuar dhe selitur nga shpallja hyjnore. Ata e 
dinë shumë mirë që një mendje jashtë kontrollit të 
shpalljes hyjnore është e destinuar të pushtohet nga 
mendjemadhësia dhe mburrja, në këtë mënyrë ajo 
del jashtë qëllimit për të cilin është krijuar, duke e 
nxitur njeriun drejt devijimeve dhe kurtheve të shej- 
tanit. Në lidhje me këtë, Mevlana thotë: 

“Sikur shejtani të kishte edhe zemrën të çelur 
si mendjen, nuk do të ishte në këtë gjendje që 
është sot.” 





16. Metinlerle Gunumuz Tasavuf Hareketleri, fq. 542-543. 

Kundërshtimi i parë i arsyes ka qenë kundër 
Krijuesit të saj, Allahut Teala. Arsyeja e orientoi 
shejtanin në analogji të gabuar, e cila u bë shkak 
për dëbimin e tij përfundimisht nga xheneti dhe 
mëshira hyjnore. 

Bota është e mbushur plot me djaj, kundërshta- 
rë të urdhëresave hyjnore. Pëshpëritjet e shejtanit i 
duken njeriut mëkatar si urtësi. Mirëpo, aftësia dhe 
urtësia e vërtetë është mbështetja e plotë tek Allahu, 
duke u mbrojtur nga dredhitë e shejtanit. 

Mevlana e shpreh kështu, rëndësinë e dorë- 
zimit të plotë tek shpallja për çështjet që janë përtej 
kufijve të arsyes njerëzore: 

“Intelekti, megjithëse është faktor i rëndësi- 
shëm për suksesin tonë në çështjet tokësore, është 
i paaftë për të arritur urtësitë dhe sekretet hyjno- 
re. Për këtë udhëtim shpirtëror është e domosdo- 
shme ndihma e zemrës dhe dashurisë. ” 


Pamundësinë për të arritur të vërtetat hyjnore 
pa pastruar zemrën dhe pa shpëtuar nga vargonjtë 
e egos, Muhamed Ikbali, në mënyrë figurative e 
shpreh kështu: 

“Një natë, në bibliotekë dëgjova një molë 
duke i thënë fluturës: 


- Lexova librat e Ibn Sinës, shfletova librat 
e Farabiut, por filozofinë dhe artin e jetës nuk e 
gjeta, nuk kam një diell të më ndriçojë ditët... 







SEKRETIIQETËSISË SHPIRTËRORE ËSHTË URTËSIA - 

Përballë shqetësimit të mo\ës, flutura i tregon 
krahët e djegur, duke i thënë: 

- Shiko, unë i dogja krahët për këtë dashuri- 
pastaj vazhdoi më tej: 

- Ajo që e bën jetën të gjallë dhe të larmishme 
është puna dhe dashuria 

Flutura, duke i treguar krahët e djegur, donte 
t’i thoshte: 

- Shpëtoje veten nga humbja në rrugë pa krye, 
duke u ushqyer nga atmosfera e flaktë dhe plot 
dashuri e Mesnevisë!..” 

Për të ndriçuar zemrën dhe mendjen, duhet 
të rrotullohemi gjithë dashuri rreth burimeve të 
urtësisë hyjnore, si një flutur që rrotullohet rreth 
dritës. Vetëm në këtë mënyrë mund të shpëtohet 
nga udhëkryqi i arsyes dhe të arrihet qetësia dhe 
lumturia. Njeriut që zgjidhet nga vargonjtë e egos 
dhe interesave materiale, i hapen horizontet shpirt- 
ërore dhe qiellore. 









Krahët e shpirtit 


Një besimtar ka nevojë për dritën dhe urtësinë 
hyjnore në çdo periudhë të jetës. Përndryshe, është 
shumë e vështirë të kalohet nga sipërfaqësorja tek 
thelbësorja, nga forma tek përmbajtja. 

Abdulkadir Keçeoglu thotë: 

“Për të arritur lartësitë qiellore, është e 
domosdoshme dashuria dhe ibadeti. Dashuria 
pa ibadet dhe ibadeti pa dashuri, është si një zog 
me një krah.” 

Ashtu si janë të domosdoshëm krahët për të 
fluturuar edhe dashuria është e domosdoshme për 
besimin dhe ibadetin. Arritja e përsosjes shpirtërore 
është e mundur vetëm përmes dashurisë dhe entu- 
ziazmit ndaj ibadetit. 


Ishte kjo dashuri e zjarrtë, që i bëri sahabët që 
përballë çdo urdhërese të thoshin: “Dëgjuam dhe 
u bindëm.” Ata ishin të gatshëm të jepnin jetën pa 
asnjë ngurrim dhe mëdyshje për Pejgamberin $|g. 


Kur i Dërguari i Allahut u tha: “Kush do 
t’ua dërgojë letrat mbretërve?” 


Asnjëri nga shokët e Tij nuk tha: “Është rrugë e 
gjatë, me çfarë do të iki, ata mund të më vrasin”, por 

me një dëshirë të zjarrtë dhe në mënyrë vullnetare 
kërkuan të kryenin këtë shërbim sublim. 

Kjo gatishmëri e tyre vinte nga urtësia që kishin 
fituar prej edukimit profetik. Ata kishin kaluar nga 
“akl-i meash” në “akl-i mead ” 17 Pasuria e kësaj 
bote në syrin e tyre nuk kishte asnjë vlerë. Ata ishin 
të dhënë me gjithë qenien e tyre pas fitimit të dashu- 
risë së Allahut dhe të Dërguarit të Tij. Megjithëse 
bënë një jetë të varfër dhe të vështirë, ata arritën që 
epokën e tyre ta shndërronin në epokën e lumturisë 
dhe të hidhnin themelet e qytetërimit të virtyteve. 
Ka shumë njerëz që janë të rrethuar nga vështirë- 
sitë, por që jetojnë në kopshtet e lumturisë dhe ka 
shumë njerëz që, megjithëse kanë të gjitha të mirat 
materiale, jetojnë një jetë të mjerueshme dhe të 
palumtur. 

Ky është shkaku që në shoqërinë e epokës së 
lumturisë nuk hasim asnjë krizë psikologjike apo 
shpirtërore. Në asnjë literaturë të asaj kohe nuk 
hasim raste të krizave psikologjike. Madje, nuk dihet 
që Pejgamberit t’i jetë bërë ndonjë pyetje rreth 
kësaj teme. 


17. Dijetarët islamë e ndajnë mendjen (arsyen) në dy lloje: “akl-i 
meas” dhe “akl-i mead”. Lloji i parë është për t’i kuptuar punët 
e kësaj bote, gjë për të cilën ka aluduar Profeti me hadithin 
profetik “Punët e kësaj bote ju i dini më mirë”. (Muslim, Fedail, 
141) Kurse lloji i dytë është mendja (arsyeja) e aftë për të kon- 
ceptuar punët e ahiretit, jetës pas ringjalljes, të cilat lloji i parë 
s’i koncepton dot. 

_ 

Një besim i gjallë dhe një ibadet me entuziazëm, 
në të njëjtën kohë është edhe një terapi efektive 
kundër sëmundjeve psikologjike dhe shpirtërore. 
Përmes një jete shpirtërore të gjallë dhe të zjarrtë, të 
gjitha problemet dhe vështirësitë që mund të hasen 
në jetë, kapërcehen lehtë dhe pa pasoja. Ata përmes 
dorëzimit dhe strehimit tek Allahu, gjenin lumturi 
dhe qetësi shpirtërore. 

Allahu në Kuran e tregon nënshtrimin, bindjen 
dhe gatishmërinë e sahabëve ndaj fesë së tyre si 
model ideal për gjithë bashkësinë islame, për të 
arritur pjekurinë dhe përsosjen shpirtërore. 







Sakrifikimi i arsyes 
përballë shpalljes 


Ne sot jemi dëshmitarë të dobësisë sonë për të 
hequr dorë për hir të Allahut nga dëshirat dhe llo- 
garitë materialiste të mendjes. Ashtu si pejgamberët 
dhe ndjekësit e tyre edhe ne duhet t’i thyejmë idhujt 
brenda nesh, të cilët na pengojnë në udhëtimin tonë 
drejt Krijuesit. Ashtu si shokët e Pejgamberit ^ edhe 
ne, në vend të llogarive të mendjes, duhet të tregoj- 
më gatishmëri dhe bindje në kryerjen e detyrimeve 
dhe shërbimeve fetare. 

Mevlana e shpreh kështu këtë: 

“Duhet t’i sakrifikojmë llogaritë dhe arsye- 
timet në lidhje me të mirat e kësaj bote për 
Pejgamberin ” 

Mendimtari i madh islam, imam Gazaliu, thotë 
kështu: 


“Pasi i dhashë fund punës intensive pas faza- 
ve të analizës, kritikës dhe njohjes filozofike, duke 
u nisur nga synimi im, e kuptova se edhe kjo 
shkencë është e pamjaftueshme, se arsyeja është 
e papërshtatshme për ta rrokur dhe kuptuar çdo 
gjë e vetme, se ajo s’ka për ta ngritur dot perden 

e fshehtësisë së lëshuar para çdo gjëje !” 18 

Situatën e Gazaliut mes fushave të arsyes dhe 
intuitës shpirtërore, Nexhip Fazëll Kësakyrek e 
tregon kështu në një vepër të vetën: 

“Ky burrë i madh i mendimit, që përmendet 
si “argument i Islamit”, kur i la mënjanë tërë 
punët e mendjes dhe arsyes dhe u drejtua kah 
intuita e vërtetë shpirtërore, tha kështu: “...dhe 
pashë se e vërteta është mbështetje në begatinë 
shpirtërore të Profetit të profetëve, kurse çdo gjë 
tjetër është vetëm gënjeshtër, fantazi dhe iluzion. 
Kurse arsyeja, vetëm kufi!..” 

Dhe kjo kokë e madhe dhe e pashoqe, duke i 
shuar të gjitha pyetjet, u mbështet dhe u strehua 
në begatinë shpirtërore të Profetit të profetëve 
dhe e gjeti të pakufishmen!” 

Nëse njeriu i jep rëndësi më shumë se sa duhet 
arsyes dhe pushtohet nga iluzioni se ajo është e 
vetmja rrugë për të arritur të vërtetën, atëherë atij i 
mbyllen dyert e zemrës dhe shpirtit. Në këtë mënyrë, 
arsyeja bëhet një lodër e egos, kurse bota shpirt- 
ërore paralizohet. 


18. El-Munkidhu mined’ Dalalfq, 127-128. 









Pasqyra e së vërtetës 


Çdo njeri e ka të nevojshëm kalimin përmes 
edukimit shpirtëror. Ai ka nevojë për një pasqyrë, 
në të cilën të shikojë mangësitë dhe të bëjë përpjekje 
për të përmirësuar gjendjen e tij. 

Pasqyra për myslimanët është Kurani, Suneti 
dhe ndjekësit e sinqertë, të devotshëm dhe të për- 
kushtuar të Pejgamberit $H. Pa udhëzimin dhe 
orientimin e tyre, njeriu nuk mund të shpëtojë nga 
devijimi, shthurja dhe sëmundjet shpirtërore. 

Sa bukur e tregon në Mesnevi, Mevlana këtë: 

“O ti që e pandeh veten të mjaftueshëm! Nuk 
mund të ketë sëmundje më të keqe në shpirtin 
tënd, sesa iluzioni i vetëmjaftueshmërisë...” 

Për të shpëtuar nga çorientimi i arsyes, është 
i nevojshëm kalimi përmes edukimit kuranor dhe 
profetik. 


Ndërsa arsyeja reflekton mbi Kuranin, i cili 
shërben si pasqyrë e njeriut dhe universit, nxjerr 
përfundime, të cilat kanë nevojë të përpunohen 
prej një zemre të dashuruar pas besimit. 


Zemra është vatër e ndjenjave. Kur ajo pastro- 
het dhe në të vendoset vetëm dashuria për Allahun, 

ajo na jep një pasqyrim të saktë dhe të qartë të 
realitetit të gjërave. 

Kurani është si një oqean pafund, kurse njeriu 
është notar. Një njeri që nuk di not, noton në breg të 
oqeanit, kurse një notar i zoti noton në thellësi, duke 
zbuluar në këtë mënyrë gjëra interesante, të cilat 
ai që noton në breg i ka të pamundura t’i shikojë. 
Besimtari i devotshëm, gjatë leximit dhe reflektimit 
mbi Kuranin, dallon urtësi të panumërta, të cilat nuk 
mund t’i dallojë një besimtar me zemër të shkujdesur. 
Zemrës së thelluar në kuptimet e Kuranit i hapen 
horizonte qiellore. 


Filozofët që kanë tentuar ta shpjegojnë çdo gjë 
me anë të arsyes, as veten nuk e kanë vënë dot në 
rrugë të drejtë, as ndjekësit. Fundja, po qe se arsyeja 
do të ishte në gjendje t’i zgjidhte të gjitha, nuk do të 
kishte nevojë për profetët, udhërrëfyesit, treguesit 
e udhës së drejtë. Prandaj arsyeja ka nevojë për 
udhëheqjen e vahjit, zbulesës hyjnore. 

Disa filozofë, që e kanë kuptuar paaftësinë e 
arsyes për të gjetur këtë të vërtetë, bashkë me pohi- 
min e dobësisë së arsyes, janë vënë të kërkojnë mjete 
të tjera për gjetjen e së vërtetës. Filozofia në përgjithë- 
si, mbetet ende një kundërshtare e shpalljes hyjnore. 


Një nga filozofët që e ka pranuar intuitën si 
burim njohurie, është edhe filozofi francez, Henri 
Bergson (1859-1941). Por rastet si të Bergsonit janë 

sporadike në historinë e filozofisë. Pranvera nuk vjen 
me një lule, për më tepër që edhe Bergsoni nuk 
arriti ta përsoste teorinë e tij, për shkak të ndikimit 
të krishterë dhe privimit nga mesazhi islam. 

Ashtu siç pësojnë shastisje rrugës ata që mbësh- 
teten vetëm tek arsyeja për të gjetur të vërtetën edhe 
ata të cilët arrijnë një gjendje të arrirë shpirtërore 
përmes ushtrimeve dhe disiplinave të ndryshme të 
paparashikuara nga mësimet e fesë, janë gjithmonë 
të rrezikuar nga shastisja dhe devijimi. Është shpallja 
ajo që vendos dhe bën dallimin midis asaj që është 
inspirim hyjnor dhe johyjnor. 

Në lidhje me këtë, Imam Rabbani bën këtë 
qortim: 

“Metoda e ushtrimeve dhe disiplinave shpirtë- 
rore është e njëjtë me metodën e arsyetimit logjik. 
Ashtu si arsyeja e vetme nuk mund të na sigurojë 
arritjen tek e vërteta edhe ushtrimet dhe disiplinat 
shpirtërore dhe mistike nuk mund të na çojnë 
dot tek Allahu. Informacionet e pejgamberëve 
janë të mbrojtura nga ndërhyrjet e shejtanit. Në 
lidhje me pamundësinë e shejtanit për të ndikuar 
mbi pejgamberët, Allahu në Kuran thotë: “Në të 
vërtetë, ti nuk do të kesh pushtet mbi robërit 
e Mi, përveçse mbi të humburit, që të pasojnë 
ty” (Hixhr, 42)” 19 




19. Mektubat, fq. III, 23. Mektup. 






Devijimet akademike 


Me shumë keqardhje, çdo ditë e më shumë po 
konstatojmë teologë, të cilët përballë gjithë këtyre 
të vërtetave të pakontestueshme, ende vazhdojnë 
ta konsiderojnë filozofinë dhe arsyen mbi shpalljen 
hyjnore dhe traditën profetike, duke nënvlerësuar në 
këtë mënyrë Kuranin, fjalën e Allahut dhe hadithin, 
fjalën e Pejgamberit 

Në syrin e tyre, një teolog që nuk ka lexuar 
dhe nuk ka njohuri rreth filozofisë, konsiderohet i 
pamjaftueshëm, madje injorant. Sipas tyre, shken- 
cat islame janë të pakonceptueshme pa ndihmën 
e filozofisë. 



Nën pushtimin e ndjenjës së inferioritetit, ata 
lartësojnë deri në hyjnizim filozofinë, duke e vlerë- 
suar atë si gjykatësen e të gjitha shkencave, si shken- 
cën e cila filtron shkencat e tjera, duke përfshirë 
edhe shkencat fetare nga gabimet dhe mangësitë. 
Por si mundet filozofia të gjykojë mbi fenë, kur feja 
qëndron më lart se ajo. Ndërsa thelbi i filozofisë 
është arsyeja, thelbi i fesë është besimi, i cili shikon 
rrugën, të cilën arsyja nuk e shikon dot. 

Kjo lëvizje moderne në mesin e teologëve, hedh 

pseudoteori të tilla, sikur shpallja hyjnore ushtron 
karakter frenues mbi arsyen dhe procesin e të 
menduarit. 


Këtë mentalitet Mevlana e ka qortuar shumë 
shekuj më parë, duke thënë: 

“Të paktën, mos akuzo trëndafilin për paaf- 
tësinë tënde për të nuhatur aromën e tij.” 

Mos akuzo Kuranin për paaftësinë tënde për të 
hyrë në atmosferën meditative të urtësive të panu- 
mërta dhe të vërtetave pa fund të Tij, por gabimin 
shikoje tek vetja jote. Si mund të akuzohet Islami 
për frenues të mendimit, kur shumë ajete kuranore 
urdhërojnë dhe nxisin për reflektim dhe mendim. 

Është shumë i lehtë udhëzimi dhe korrigjimi i 
gabimit për një person që është i vetëdijshëm për 
injorancën, por është shumë i vështirë për një per- 
son që e pandeh veten dijetar apo filozof. Angazhimi 
me filozofi, pa u thelluar mirë në shkencat, çon në 
çorientim dhe keqkuptim të teksteve fetare, gjë e 
cila është shumë e vështirë për t’u kuruar, sepse i 
sëmuri e pandeh veten të shëndetshëm. Në lidhje 
me këtë lloj njerëzish, Bediuzamani thotë: 


“Dikur, çorientimi dhe shtrembërimi, tëcilët 
janë të lehtë për t’u kuruar, uinin nga injoranca, 
kurse sot çorientimi dhe shtrembërimi, të cilët 
janë të vështirë për t’u kuruar, vijnë nga filozo- 
fia dhe pseudodijetarët. Mundësia e pranimit të 

paditurisë në grupin e dytë, është një në njëmijë, 
sepse njerëz të tillë janë injorantë, por e pandehin 
veten për dijetarë. ” 20 

Për më tepër që, sipas Islamit, dituria, e cila nuk 
pasqyrohet në moral dhe sjellje nuk ka asnjë vlerë. 
Allahu në Kuran i ngjason njerëzit, të cilët mburren 
me diturinë e tyre teorike pa bërë asnjë përpjekje 
për ta zbatuar në jetë, me gomarin që mbart libra 
mbi kurriz. 


“Shembulli i atyre, që iu besua Teurati, 
por pastaj nuk e zbatuan atë, i shëmbëllen 
gomarit, që vetëm sa i mbart librat . Sa i keq 
është shembulli i atyre që mohojnë shpalljet 
e Allahut! Allahu nuk i udhëzon (në rrugën e 
drejtë) keqbërësit.” (Xhuma, 5) 


Një tjetër devijim akademik, i cili vjen si rrje- 
dhojë e ndikimit perëndimor dhe i mbivlerësimit të 
filozofisë kundrejt shpalljes, është përhapja e feno- 
menit të historizmit nëpër fakultetet teologjike. 


Kjo rrymë ka hapur një debat të fortë, duke 
mohuar karakterin universal të ajeteve të Kuranit. 
Kjo rrymë, duke i kufizuar disa dispozita hyjnore 
vetëm në kontekstin kohor dhe hapësinor në të cilën 
janë shpallur, ka shkaktuar pështjellim dhe trazirë të 
madhe në besimin e njerëzve. Sipas tyre, një pjesë 
e dispozitave kanë qenë të vlefshme për kontekstin 


20. Sozler, fq. 752 

historik në të cilin ka zbritur Kurani, kurse një pjesë 
tjetër i referohen vetëm arabëve, pra kulturës arabe. 
Përmes filozofive të tilla të shtrembëra përpiqen të 
zhveshin Kuranin nga karakteri i tij universal dhe 
gjithëpërfshirës. 

Sikur të mos mjaftonte kjo, këta i kanë njohur 
vetes të drejtën për të ndërhyrë në dispozitat parimo- 
re, e drejtë e cila nuk i është njohur as Pejgambeirt 

Në fakt Islami, për t’u dhënë zgjidhje proble- 
meve të njerëzimit përballë ndryshimit të kushteve 
shoqërore ndër shekuj, njeh të drejtën e përdorimit 
të argumenteve logjikë dhe tekstualë, për të nxjerrë 
dispozita nga përmbajtja e Kuranit dhe Sunetit. Por 
kjo e drejtë është vetëm për ata dijetarë që kanë 
arritur gradën e muxhtehidit, madje edhe kjo e drej- 
të e tyre është vetëm për çështjet ku nuk ekziston 
dispozitë kategorike, sepse në çështjet për të cilat 
ekziston dispozitë e prerë, në asnjë mënyrë nuk 
lejohet ixhtihadi. Për shembull, në të drejtën e tra- 
shëgimisë, për të cilën ka dispozita kategorike, në 
asnjë mënyrë nuk lejohet ixhtihadi. 


Sipas ithtarëve të historizmit, të gjitha këto janë 
të diskutueshme. Ky guxim prej injoranti i tyre, të 
kujton shtrembërimin që u është bërë më herët 
Teuratit dhe Inxhilit. 


Urdhëresat dhe ndalesat në Islam janë përcak- 
tuar mbi bazën e veçorive të pandryshueshme të 

natyrës së njeriut. Këto dispozita janë përsosmë- 
risht të afta për të zgjidhur të gjitha problemet e 
njerëzimit, në çdo kohë dhe vend deri në Ditën e 
Kiametit. 


Prandaj dispozitat e Kuranit nuk vjetërsohen 
dhe nuk i humbasin vlerat kurrë. Ato e ruajnë vazh- 
dimisht aftësinë e mrekullueshme për t’iu përgjigjur 
nevojave të njerëzimit. Prandaj pretendimi se një 
pjesë e ajeteve kuranore janë historike, janë të vlef- 
shme vetëm për një kohë dhe vend të caktuar, është 
një shtrembërim që shkon deri në herezi. 

Sa herë që ndryshonte gjendja sociale e shoqë- 
risë, Allahu vendoste përmes dërgimit të pejgambe- 
rëve dispozitë. Ndërsa dispozitat teorike të besimit 
nuk ndryshonin në varësi të shoqërisë, dispozitat 
praktike ndryshonin sipas shoqërisë. Muhamedi $§|, 
është pejgamberi i fundit, pas Tij nuk do të vijë tjetër 
pejgamber. Prandaj dispozitat që ka sjellë Ai, janë 
të afta të përballojnë të gjitha nevojat e njerëzimit 
deri në Ditën e Kiametit. 


Është një shtrembërim shumë i rrezikshëm t’i 
mveshësh Allahut dobësi në përcaktimin e dispozi- 
tave ndaj njerëzve të Tij, i cili i njeh më mirë se ata 
veten e tyre. Është një marrëzi, që i ngjason përfshir- 
jes së shejtanit në debat me Krijuesin e gjithësisë. 


Nga kjo pikëpamje, nuk mund të ketë situatë më 
absurde dhe të marrë, sesa guximi për të diskutuar 

dhe vënë në dyshim dispozitat e Allahut përmes 
peshores së arsyes, të cilën Allahu vetë ia ka dhuruar 
njeriut si mirësi ndaj tij. Kurse ai, arsyen e dhuruar 
nga Allahu e përdor për të vënë në dyshim fjalën e 
Tij. Atyre që bien në një marrëzi të tillë, duhet t’u 
kujtojmë ajetet: 

“Thuaju: ‘Vallë , a do ta njoftoni Allahun 
për fenë tuaj, ndërkohë që Ai di gjithçka që 
përmbajnë qiejt dhe Toka?! Allahu është i 
Dijshëm për çdo gjë.” (Huxhurat, 16) 

“...Mos vallë, një pjesë të Librit (Teuratit) e 
besoni, kurse pjesën tjetër e mohoni?! Cilido 
prej jush, që vepron kështu, do të ndëshkohet 
me poshtërim në këtë jetë, ndërsa në Ditën 
e Kiametit do të dërgohet në dënimin më të 
ashpër. Allahu nuk është i pavëmendshëm 
ndaj veprimeve tuaja.” [ Bekare, 85) 

Kurse Pejgamberi il thotë: 

u Kurani është një fjalë e atillë hyjnore, e cila 
e mbron njeriun prej çfarëdo lloj intrige dhe tra- 
zire që mund të ndodhë. Në të gjenden të dhëna 
historike për popujt para jush, informacione për 
popujt pas jush dhe dispozita e parime për ngjar- 
jet që do të ndodhin midis njerëzve. Ai bën dalli- 
min midis të drejtës dhe të shtrembrës. Kush e 
braktis atë, Allahu e shkatërron dhe kush kërkon 
udhërrëfyes tjetër përveç Kuranit, Allahu e kredh 

në rrugë të gabuar dhe të shtrembër...” (Tirmidhiu, 
Fedailul Kuran, 14/2906) 

Përhapja e gjithë këtyre pështjellimeve në botën 
islame është tregues i qartë i injorancës së madhe që 
mbizotëron kudo rreth shkencave themelore islame. 
Nismëtarët e këtyre pështjellimeve janë pseudodi- 
jetarët, të cilët kanë bërë karrierë akademike, pa 
pasur një formim teologjik bazë, pa reflektuar si 
duhet mbi Kuranin dhe Sunetin dhe pa lexuar si 
duhet një libër tefsiri. Kurse teoritë e hedhura prej 
tyre nuk janë gjë tjetër përveçse shprehje fatkeqe e 
mahnitjes dhe dashurisë që ushqejnë ndaj ideologjive 
të shtrembëra perëndimore. 

Sikur të kishin reflektuar dhe studiuar si duhet 
Kuranin dhe Sunetin, do ta kishin kuptuar që situata 
nuk është ashtu si e mendojnë ata, duke shpëtuar 
në këtë mënyrë nga bataku në të cilin janë zhytur. 
Allahu në 137 vende në Kuran i fton njerëzit të 
reflektojnë, të mendojnë dhe të studiojnë mbi urtë- 
sitë dhe të vërtetat hyjnore. Për më tepër që hori- 
zontin meditativ që hap Kurani, nuk mund ta arrijë 
për mijëra vjet një mendje e privuar nga shpallja 
hyjnore. Vetëm me ndihmën e shpalljes hyjnore 
mund të hapen horizontet shpirtërore. 

Një dijetar islam, që t’i shërbejë si udhërrëfyes 
njerëzimit, duhet të thellohet në reflektim dhe të 
ketë njohuri mbi shkencat e logjikës, psikologjisë, 
matematikës, politikës dhe etikës. Është detyrë e çdo 

mbartësi dhe përçuesi të mesazhit islam të pajiset me 
njohuri të mjaftueshme rreth filozofisë dhe rrymave 
të saj, në mënyrë që në rast nevoje, të jetë i aftë 
për t’iu përgjigjur sulmeve të ndryshme që bëhen 
kundër Islamit. Mësimi i filozofisë dhe rrymave të 
saj pas zotërimit të plotë të mësimeve kuranore dhe 
profetike nuk është aspak i dëmshëm, përkundrazi, 
një intelektual mysliman, i cila ka marrë përsipër 
mbrojtjen e kauzës islame, duke mësuar dhe studiuar 
botëkuptimet e tjera, kupton më mirë vlerën dhe 
madhështinë e Islamit përballë tyre. Kjo bëhet shkak 
për forcimin e besimit, sepse e vërteta është më e 
dallueshme dhe e qartë përballë të kundërtës së saj. 

Mendimtari dhe poeti Nexhip Fazëll thotë: 

“Besimi më i fortë është besimi i atyre që njo- 
hin mirë burimet e mosbesimit. Informimi rreth të 
shtrembrës është obligim për çdo mysliman... Nuk 
mjafton të thuash unë jam armik i komunizmit, 
duhet ta kuptosh dhe studiosh atë...” 21 


Një notar profesionist mund të notojë në ujëra 
të thella pa frikë, duke shijuar në këtë mënyrë buku- 
ritë e nënujore. Nuk ka asnjë problem për një besim- 
tar cilësor, i cili ka njohuri të mjaftueshme rreth fesë 
së tij, të shëtisë nëpër kulturat e popujve të tjerë. 
Problem është të notosh në ujëra të thella pa ditur 
not. E rrezikshme është të përballesh me kulturat, 


21. Mistika islame dhe mendimi perëndimor, fq 69 








ARSYEJA DHE FILOZOFIA NE KENDVESHTRIMIN ISLAM 


botëkuptimet dhe rrymat e tjera filozofike, pa pasur 
njohuritë e duhura rreth Islamit. Në këtë rast ekzis- 
ton rreziku për të mbetur nën ndikimin e tyre. 

Imam Gazaliu bën lidhje me këtë rrezik: 

“Njeriu i zgjuar, sëpari njeh të vërtetën, pastaj 
shikon fjalën. Nëse fjala është e drejtë, e pranon, 
për atë nuk ka rëndësi se kush e ka thënë fjalën e 
drejtë, e rëndësishme ështëfjala, jo autori i saj. Ai 
shkon përtej kësaj, duke kërkuar fjalën e drejtë, 
të humbur dhe të përzier midis fjalëve të kota 
dhe të shtrembëra. Sepse ai është i vetëdijshëm 
që ari gjendet i përzier me dhe. 

Një kambist i aftë nuk ka frikë të bëjë treg- 
ti me një falsifikator kartëmonedhash, sepse ai 
menjëherë e dallon monedhën false nga e vërteta. 
Ai që humbet nga tregtia me një falsifikator është 
injoranti... 

Shumë njerëz e pandehin veten të aftë dhe 
ekspertë të dallimit të së vërtetës nga e gabuara. 
Prandaj veprat e jomyslimanëve duhen evituar 
nga rënia në duart e njerëzve të tillë, të paaftë 
për ta dalluar të vërtetën.” 22 


Siç kuptohet lehtësisht nga evidentimi i Imam 
Gazaliut, rreziku i filozofisë qëndron në mundësinë 
e përzierjes të së drejtës me të shtrembrën dhe të 
së gabuarës me të saktën, çka sjell rënie në gabime 


22. El-Munkidhumine’d-Dalal, fq. 125. 

besimi. Orientalistët e ditëve tona gjatë vlerësimit 
të fesë islame, për të përhapur ideologjinë perë- 
ndimore, e ambalazhojnë një të shtrembër midis 
dhjetë të vërtetave. Në saje të kësaj taktike, ata 
rrezikojnë besimin dhe Tevhidin e atyre që nuk kanë 
formimin e duhur dhe janë të privuar nga mburoja 
e devotshmërisë. 


Për sa i përket çështjeve të besimit, nuk duhen 
toleruar mendimet orientaliste apo filozofike, sado 
të pakta qofshin, sepse për të dëmtuar Tevhdin, 
mjafton, madje tepron një mendim i gabuar. 

Kjo ndodh për shkak se Tevhidi nuk toleron 
fragmentarizmin, ai vlen si një i tërë dhe jo në gjend- 
je të fragmentuar. Për nga pasoja që sjell nuk ka 
ndryshim midis atij që mohon gjithë Kuranin dhe 
atij që mohon një ajet të tij. Të dyja rastet e nxjerrin 
individin nga rrethi i besimit. 


Për shkak të këtij rreziku, përveç dijetarëve të 
aftë për të dalluar gabimet angazhimi i njerëzve 
të tjerë me vepra jo të sigurta është konsideruar i 
dëmshëm. Personat që nuk kanë formimin e duhur 
teologjik, janë më të rrezikuarit përballë sulmeve 
dhe kurtheve të kurdisura me mjeshtëri, jo vetëm 
nga orientalistët, por fatkeqësisht edhe nga mesi i 
myslimanëve. 


Përkundrejt gjithë këtyre, mund të themi se 
personi i cili e bën kauzë të tij Islamin, përveç njoh- 

jes mirë të Kuranit dhe Sunetit, në të njëjtën kohë 
duhet të njohë mirë edhe rrymat filozofike, sepse 
vetëm kështu mund të mbrohet populli nga rreziku 
që mund të vijë nga ideologjitë e gabuara filozofi- 
ke. Nga ky këndvështrim, mund të themi që është 
obligim për ta. Në asnjë mënyrë nuk duhet lënë kjo 
çështje në duart e filozofëve ateistë dhe materialistë. 
Prandaj është një konseguencë e natyrshme për çdo 
mysliman cilësor që, duke i verifikuar mendimet 
filozofike me anë të Islamit, t’i diferencojë të drejtat 
nga gabimet. 

Imam Gazali për të mbrojtur besimin e njerëzve 
nga idetë e gabuara, e mirëstudioi filozofinë. Madje, 
për të qenë i mbrojtur nga akuza “njeriu është armik 
i së panjohurës”, u thellua shumë në lëmin e filozo- 
fisë. Pasi shkroi veprën “Qëllimi i filozofëve ”, ku 
trajton me detaje të gjitha problemet dhe çështjet 
filozofike të kohës, shkroi veprën “Inkonsekuenca 
e inkonsekuencës ”, në të cilën kritikon filozofët 
dhe filozofinë. Ai në këtë vepër kritikoi 20 pika të 
filozofëve, të cilat binin ndesh me besimin, ku tre 
prej tyre përbënin herezi. 


Një tjetër problem që ka sjellë filozofia, është 
përpjekja e disa pseudofilozofëve dashamirë dhe 
admirues të filozofisë perëndimore, për ta bazuar 
mendimin islam mbi themele filozofike. Kjo është 
një përpjekje tinëzare për të vendosur arsyen mbi 
shpalljen hyjnore. 

Mirëpo, Islami nuk ka nevojë për sintezë me 
asnjë sistem njerëzor, me asnjë kohë, me asnjë 
rrymë dhe me asnjë fe tjetër. Tendenca e bërjes së 
këtyre sintezave, vjen si pasojë e mosnjohjes si duhet 
e madhështisë së Islamit. Sepse Islami është feja e 
vetme e vërtetë dhe origjinale në rruzullin tokësor. 
Kur ajo është njohur dhe praktikuar si duhet, është 
bërë burim lumturie dhe qetësie për shoqëritë per- 
spektive. 

Pretendimi se bukuria e këndimit të bilbilit qën- 
dron në bashkëshoqërimin e krakëllimave të korbit, 
është injorancë e theksuar dhe shumë qesharake 
njëkohësisht. 

Rektori i universitetit islamik të Roterdamit, 
Prof. Dr. Ahmet Akgyndyz, në artikullin e tij “Në 
kërkim të rregullit të ri botëror dlne qytetërimi 
islam”, rreth faktit që Islami është i vetmi botëkup- 
tim që mund t’i sigurojë njerëzimit qetësinë dhe 
lumturinë, bën këto evidentime. 

“Në periudhën kur komunizmi dhe kapitaliz- 
mi dhe të tjera “izma” kanë dështuar plotësisht, 
alternativa e vetme dhe serioze, e cila mund t’i 
sigurojë qetësinë botës është Islami. 


Një shembull konkret i kësaj të vërtete janë 
vendimet e marra në një mbledhje të fshehtë në 
Romë nga priftërinjtë. Priftërinjtë pranuan faktin 
se 60 % e të rinjve që janë shkëputur nga komuniz- 

mi nuk dëshirojnë kthimin në doktrinën e krishte- 
rë, por shikojnë Islamin si gjetjen e duhur të tyre. 

Sikur ne myslimanët ta jetojmë dhe ta për- 
çojmë siç duhet Islamin, numri i myslimanëve në 
Evropë do të rritej në mënyrë marramendëse. 

Perëndimorët, të frikësuar nga kjo, po për- 
piqen me gjithë qenien e tyre për t’ua paraqitur 
të shtrembëruar Islamin brezave të ri. 


Asnjë shoqëri nuk mund të jetojë pa besim. 
Në Rusi, ku komunizmi pothuajse e çrrënjosi p/o- 
tësisht fenë nga zemrat e njerëzve, kthimi i nje- 
rëzve në krishterim shihet si i pamundur. Nëse ne 
e bëjmë detyrën tonë siç duhet, atëherë zgjedhja 
e tyre do të jetë Islami.” 

Propaganda negative që është bërë ndër she- 
kuj kundër Islamit dhe fanatizmi i tepruar i pengon 
perëndimorët të shikojnë diellin islam. 


Përpjekjes dhe propagandës së tyre shekullore 
për të errësuar dritën e Islamit duke e paraqitur 
Islamin si fe barbare dhe fisnore, i ka zënë vendin 
fushata për ta paraqitur Islamin si fe e terrorizmit 
dhe luftës. Kurse varfërinë, luftën, anarkinë, prapa- 
mbetjen dhe gjendjen e mjerueshme të vendeve mysli- 
mane e tregojnë si argument të pretendimeve të tyre. 


Ata i fshehin masës së gjerë të popullit rolin që 
kanë luajtur për të krijuar këtë panoramë të botës 
islame, me qëllim për të zbatuar planet e tyre kolo- 







DEVIJIMET AKADEMIKE 


nizatore mbi botën islame. Por sot, në epokën e 
informacionit, ku është më e vështirë për ta fshehur 
të vërtetën është shtuar numri i atyre që e shikojnë 
dhe pranojnë të vërtetën. 

Një person, i cili studion përmbajtjen e botëkup- 
timit islam larg paragjykimeve, është e pamundur 
të mos ndikohet dhe të mos shikojë të kundërtën 
e atyre që pretendojnë që Islami është fe e terrorit 
dhe luftës. Sepse jeta e Pejgamberit s|g, i cili është 
dërguar si mëshirë për njerëzimin ka kaluar plot 
23 vjet duke luftuar terrorizmin. E gjithë jeta e Tij 
ka qenë një përpjekje për të zhdukur terrorin ndaj 
njeriut, kafshëve dhe natyrës. Ai i përhapi gjithë 
njerëzimit mëshirë, drejtësi dhe barazi. 


Njëri ndër themeluesit ideologjikë të Revolucionit 
Francez, filozofi Lafajet, më 1789 para shpalljes së 
“Deklaratës së të drejtave të njeriut”, kishte studiuar 
dhe shqyrtuar me kujdes dhe përpikëri të gjitha sis- 
temet juridike dhe duke parë lartësinë dhe epërsinë 
e të drejtës islame, vlerësimin dhe admirimin e tij 
ndaj Pejgamberit e shprehu kështu: 

“O Muhamed! Atë që ti ke sjellë dhe aplikuar 
në botë, nuk e ka bërë askush tjetër. Ti e ke sjellë 
drejtësinë në një shkallë të paarritshme!..” 


Ekzistojnë fjalë të tilla vlerësuese të shumë 
mendimtarëve perëndimorë të cilët, megjithëse 
jomyslimanë, kanë mundur të shmangen nga anti- 
patia e sëmurë. 

Në të vërtetë, ardhja e Pejgamberit në periu- 
dhën e plotë të injorancës, ku shoqëria ishte zhytur 
në imoralitet, idhujtari dhe mosbesim ishte një rilind- 
je dhe burim lumturie për njerëzimin. 

Ai përmes mësimeve, edukatës dhe moralit e 
shndërroi atë panoramë gjakatare dhe të egër, ku 
vajzat varroseshin të gjalla, ku grindjet e vogla fisnore 
ktheheshin në lumenj gjaku në kopsht të qetësisë, 
paqes dhe lumturisë. 

Nga atmosfera e armiqësisë fisnore, gjakmarr- 
jes, padrejtësisë dhe grindjeve u kalua në atmosfe- 
rën e vëllazërisë, paqes, mirëkuptimit, solidaritetit 
dhe ndihmës reciproke. Në këtë mënyrë, u ndërtua 
qytetërimi i virtyteve, të cilin sot e kësaj dite e ka 
zili gjithë njerëzimi. 

Islami është një dritë udhëzimi, i cili kur zbatohet 
në jetë e lartëson shoqërinë në kulmin e njerëzisë, 
virtyteve dhe qytetërimit. Njerëzimi nuk ka dhe nuk 
ka për të pasur sistem tjetër më të mrekullueshëm 
dhe të përkryer, i cili mund t’i sigurojë qetësinë dhe 
lumturinë përveç Islamit... 

Prandaj është detyrë e çdo myslimani ta për- 
faqësojë siç duhet, me gjithë hijeshinë dhe madhësh- 
tinë e vet Islamin, i cili përfaqëson fenë e vetme të 
vërtetë dhe origjinale në rruzullin tokësor. 

Nuk ka absurditet më të madh se sa admirimi 
që kanë disa persona myslimanë për botëkuptimet 

jashtë Islamit, në një kohë kur shoqëritë që ndjekin 
këto botëkuptime janë të zhytura në një krizë shpirt- 
ërore, psikologjike, morale dhe sociale të thellë. 

Këtu dëshiroj të citoj një fjalë të politikanit dhe 
filozofit të njohur francez Roger Garaudy, i cili 
para se të konvertohej në mysliman, ka qenë shefi 
i byrosë së partisë komuniste franceze. Pasi u bë 
mysliman, erdhi për një konferencë në Stamboll, 
ku ndër të tjera tha: 

“Ju për nga feja dhe ideologjia jeni të për- 
kryer, kurse perëndimi është i sëmurë. Interesant 
është fakti që ju ndiqni të sëmurin dhe jeni krej- 
tësisht të pavetëdijshëm për gjendjen tuaj të për- 
sosur 

Një tjetër shfaqje e kësaj dukurie është përpjekja 
për të kritikuar Islamin përmes optikës së filozofisë 
në fakultetet teologjike, të cilat duhet të shërbejnë 
për të mësuar shkencat islame dhe për t’i vlerësuar 
botëkuptimet dhe rrymat e tjera filozofike në kënd- 
vështrimin Islam. Fatkeqësisht, fakultetet teologjike, 
nga një vatër e lulëzimit të shkencave dhe diturisë 
islame, janë shndërruar në vende debatesh dhe dis- 
kutimesh rreth temave dhe çështjeve të padobishme 
filozofike. 


Për më tepër që mësimi i filozofisë dhe rry- 


mave të saj pa pasur një bazë dhe formim të fortë 
të shkencave themelore islame, është shumë i rre- 








ARSYEJA DHE FILOZOFIA NE KENDVESHTRIMIN ISLAM 


zikshëm, sepse mund të lëndojë rëndë principin e 
Tevhidit, mbi të cilin qëndron i gjithë botëkuptimi 
islam. Është gabim i pafalshëm për profesorët e 
teologjisë orientimi i studentëve nga filozofia dhe 
rryma të tjera të gabuara, pa mësuar mirë themelet 
e fesë islame. Sepse jo të gjithë studentët janë të 
aftë të dallojnë mangësitë dhe problemet e botë- 
kuptimeve të tjera. 

Prandaj, përveç ndonjë rasti sporadik, është 
shumë e vështirë të gjesh një mysliman, i cili është 
bërë më i devotshëm dhe i përkushtuar ndaj fesë 
duke mësuar filozofi. Por ka plot raste të njerëzve, 
të cilët janë ftohur dhe larguar nga feja për shkak 
të zhytjes në filozofi, pa pasur njohuritë e duhura 
rreth Islamit. 


Nëse është i nevojshëm mësimi i filozofisë, ajo 
duhet mësuar pasi të merren njohuritë themelore 
mbi Kuranin dhe Sunetin dhe duke u vlerësuar sipas 
kritereve kuranore dhe profetike. Studentëve u duhet 
shpjeguar dhe argumentuar pikëpamja e Islamit mbi 
botën, në të njëjtën kohë u duhen mësuar edhe për- 
gjigjet që jep Islami kundër tezave materialiste dhe 
ateiste. Vetëm në këtë mënyrë ata do të kuptojnë 
që i vetmi botëkuptim që kënaq ndjenjat dhe arsyen 
dhe që i siguron njeriut lumturinë në këtë botë dhe 
botën tjetër, është botëkuptimi islam. 



Shkollat tradicionale përgatitnin dijetarë të mirë- 
filltë, të aftë për të udhëzuar dhe orientuar shoqërinë 

në çdo fushë. Një dijetar, pasi thellohet në shkencat 
themelore si Kuran, hadith, tefsir, akaid dhe fikh, 
sipas prirjeve të tij mund të mësojë filozofi, mjekësi, 
sociologji etj. 

Kurse sistemi arsimor i sotëm është larg një 
synimi të tillë, synimi i tij është profilizimi dhe thelli- 
mi në një degë të caktuar. Me keqardhje vërejmë që 
shumë studentë të fakulteteve teologjike mbarojnë 
shkollën pa u pajisur as me njohuritë themelore 
rreth Kuranit dhe Sunetit. 

Lënda “Jeta e Profetit s|g”, e cila është e një 
rëndësie të veçantë për sa i përket interpretimit të 
Kuranit dhe Sunetit, ka shumë pak vend në progra- 
min mësimor të fakulteteve teologjike. Për më tepër 
që edhe trajtimi që bëhet nuk kalon përtej dhënies së 
njohurive kronologjike mbi jetën e Pejgamberit fg. 

Mirëpo, mësimi dhe analizimi i jetës së të 
Dërguarit të Allahut f|, është i domosdoshëm, sepse 
Ai është modeli shembullor për të gjitha aspektet 
e jetës njerëzore. 

Allahu në çdo rekat të namazit na urdhëron të 
lutemi për udhëzim dhe qëndrim në rrugë të drejtë. 


Jsl^k)! iLul 

Udhëzona në rrugën e drejtë. (Fatiha, 6) 

Kurse rrugën e drejtë mbi të cilën kërkohet ecja 
jonë, e tregon në suren Jasin, e cila, duke iu referuar 

Pejgamberit $|g, thotë: 



“Në të vërtetë ti je në rrugë të drejtë. ” (Jasin, 4) 


Ndjekja e rrugës së Pejgamberit është obli- 
gim për çdo person që dëshiron të ndjekë rrugën e 
drejtë dhe rrugën me të cilën Allahu është i kënaqur. 

Burimet kryesore të myslimanëve janë Kurani 
dhe jeta shembullore e Pejgamberit Kurani për- 
fshin parimet, kurse zbërthimi dhe zbatimi i tyre 
gjendet në jetën e Pejgamberit Kjo është arsyeja 
që Allahu në Kuran urdhëron: 



“Kush i bindet të Dërguarit, i është bindur 
Allahut.” (Nisa, 80) Kurse në një ajet tjetër thotë: 



“Me të vërtetë, ti je me virtyte të mëdha.” 

(Kalem, 4) 

Të gjithë ata që janë në kërkim të moralit të 
përsosur, duhet të përpiqen të ndjekin dhe të marrin 
për model moralin e Pejgamberit $||. Prej 1400 
vjetësh të historisë islame, të gjitha veprat dhe lite- 
raturat islame kanë trajtuar një libër, Kuranin dhe 
një njeri, Pejgamberin si modelin e gjallë të 
moralit të Kuranit. 

0J3 diii A. J> : 

5 „ ^ 0 

^ ^ - X s* *v ^ 

u Atë e zbntf Shpirti i besueshëm (Xhebraili) 
në zemrën tënde (o Muhamed), që të jesh nga 
ata që paralajmërojnë . E zbriti në gjuhën e 
qartë arabe.” (Shuara, 193-195) 

Për një besimtar që dëshiron të mësojë dhe 
kuptojë Kuranin, nuk ka rrugë dhe mënyrë tjetër 
përveç përfshirjes së tij në atmosferën shpirtërore 
dhe morale të Pejgamberit sepse 23 vjet të jetës 
profetike të Pejgamberit kanë qenë në rolin e 
interpretimit, shpjegimit dhe zbatimit të Kuranit. 
Zbulimi i urtësive dhe sekreteve të Kuranit, është 
i mundur vetëm përmes ndjekjes, bindjes dhe për- 
jetimit të atmosferës shpirtërore të Tij. 

Nga kjo pikëpamje, kuptimi dhe mësimi i jetës 
së Pejgamberit *!§, përbën shkallën e parë të ibadetit 
ndaj Allahut. 


Pa kuptuar, pa njohur, pa ndjekur dhe pa u 
përfshirë në botën e Tij shpirtërore, nuk është i 
mundur as besimi i plotë, as kuptimi i Kuranit dhe 
as kryerja e ibadetit siç duhet... 


Pa njohur siç duhet jetën e Pejgamberit 
SH, nuk është i mundur kuptimi i asnjë shkence 
islame; as tefsirit, as hadithit, as fikhut, dhe 

as moralit. Prandaj, për të kuptuar siç duhet 
Islamin, i duhet dhënë një rëndësi e madhe mësi- 
mit të jetës së Profetit ^g. 

Allahu në Kuran jep shpeshherë shembuj, duke 
theksuar cilësitë dalluese të tyre. Kurani kërkon prej 
nesh të reflektojmë dhe analizojmë zgjidhjet që i 
kanë dhënë ata problemeve, me të cilat janë për- 
ballur në shoqëritë përkatëse. Nga ky këndvështrim, 
është e domosdoshme që krahas lëndës Historia 
e feve, të studiohet edhe historia e profetëve në 
fakultetet teologjike. 

Studentët që studiojnë shkencat islame, së pari 
duhet të përvetësojnë si duhet njohuritë themelore 
të Islamit, pastaj mund të profilizohen në një degë 
të caktuar apo të studiojnë edhe në fusha të tjera 
të shkencave. 


Studentët që do të studiojnë shkencat islame, 
së pari duhet të forcojnë themelet e Islamit. Në të 
kundërt, ata do të shemben përballë çdo furtune 
që mund të vijë nga botëkuptimet e tjera. Ky është 
shkaku kryesor që shumë të rinj po përfshihen nga 
vorbulla e mendimit dhe filozofisë perëndimore. 


Allahu na mundësoftë të kuptojmë dhe 
vlerësojmë siç duhet Kuranin dhe Sunetin e 
Pejgamberit |g, në mënyrë që zemra dhe mendja 
jonë të ushqehet nga këto dy burime. 


Allahu na bëftë prej atyre që ndjejnë madhësh- 

tinë e Allahut në Kuran, në natyrë dhe tek njeriu. 

Allahu na dhëntë një zemër dhe mendje, e 
cila çdo gjë në natyrë, në Kuran dhe në krijesat 
e vlerëson brenda suazave të ajetit: “Lexo me 
emrin e Zotit tënd, i Cili krijoi (gjithçka)”. 

Amin!.. 

